Kolaborasi Fortnite Dengan Attack On Titan Bawakan Senjata dan Outfit Baru

Untuk update Fortnite v24.20 akan datang, Fortnite akan mendatangkan dua senjata baru iaitu ODM Gear dan Thunder. Ini adalah sebagai kolaborasi dengan Attack on Titan. Outfit Eren Jaeger juga akan turut tersedia dalam Battle Pass.

<oembed url="https://www.youtube.com/watch?v=8gbX_PGffTs" width="200" height="113" host="youtube"></oembed>

Menggunakan ODM Gear, pemain boleh menyerang lawan di bawah ketika pergelutan di udara. Korang boleh dapatkan senjata ini ketika di darat, Chest atau Scout Regiment Footlocker.

Turut hadir adalah senjata Thunder Spears, sebuah roket tangan yang menghentam lawan dengan letupan roket. Sama seperti ODM Gear, korang akan dapat menggunakan senjata ketika jumpa di darat, Chest atau Scout Regiment Footlocker.

Untuk mendapatkan outfit Eren Jaeger, korang perlu lengkapkan quest Eren Jaeger. Korang perlu terlebih dulu membeli Battle Pass untuk Chapter 4 Season 2 jika ingin menyiapkan quest ini!

Selain Eren Jaeger, Captain Levi dan Mikasa Ackermann yang merupakan sebahagian 'Special Operation Squad' turut akan hadir melalui pembelian outfit di Item Shop. Bersama dengan outfit Captain Levi adalah picagari yang dalamnya ada serum khas, Transformation Serum Back Bling.

Fortnite kini tersedia di platform PC, PlayStation 4, PlayStation 5, Xbox One, Xbox Series X/S, Nintendo Switch, Android dan iOS.


Permainan Video RPG Mobile The Lord of the Rings Bakal Tiba Bulan Depan

Para peminat Lord of The Rings pastinya tidak sabar apabila tarikh keluaran bagi permainan baru, Lord of The Rings: Heroes of Middle-earth sudah didedahkan. Untuk yang belum tahu, permainan adalah adaptasi daripada siri buku terkenal yang dikarang oleh J.R.R Tolkien.

<oembed url="https://www.youtube.com/watch?v=2u4dGvJ3drE" width="200" height="113" host="youtube"></oembed>

Permainan ini adalah bergenre strategi RPG yang memberi pilihan kepada pemain untuk menggunakan ‘Ring of Power' untuk tujuan baik atau kejahatan. Pemain akan membina ‘Fellowship’ mereka sendiri untuk pertempuran PvP dan PvE. ’Fellowship' ini terdiri daripada elves, dwarves, hobbits dan termasuk juga watak dari LOTR, Frodo Baggins dan Eowyn.

Director bagi permainan ini, Nick Reinhart mengumumkan permainan ini akan keluar pada 10 Mei di Google Play Store dan Apple App Store. Di media sosial, ramai pemain nampaknya tidak sabar untuk bermain permainan dengan beberapa orang menyatakan mereka tidak boleh menunggu selama sebulan untuk permainan itu.

Mengenai microtransaction, EA masih belum memperincikan maklumat mengenai hal ini. Pemain sudah tahu tentang reputasi EA yang menekan pemain untuk melakukan microtransaction bagi mendapatkan hadiah eksklusif.

The Lord of the Rings: Heroes of Middle-earth diterbitkan oleh Electronic Arts. Permainan ini akan dikeluarkan pada 10 Mei ini di platform Android dan iOS.


Ketahui Tarikh Keluaran dan Kandungan Baru Dalam Musim Keempat Overwatch 2

Musim keempat Overwatch 2 dijangka akan tiba pada 11 April ini. Developer mengumumkan mereka akan melakukan update pada 11 pagi Waktu Pasifik (PT) dan 2 petang Waktu Timur (ET).

Mengulas lebih lanjut mengenai musim baru ini, pemain akan menyambut ketibaan Lifeweaver dalam satu event baru iaitu suatu mod baru 3v3 Deathmatch dimana pemain akan menggunakan Lifeweaver.

<oembed url="https://www.youtube.com/watch?v=y5ggehpY6bQ" width="200" height="113" host="youtube"></oembed>

Selain dari mod baru itu, satu peta baru juga akan diperkenalkan yang tersedia di dalam mod Arcade bermula 25 April hingga 1 Mei ini. Untuk pengetahuan korang, Blizzard membangunkan peta ini dengan bantuan komuniti semasa siaran langsung di Twitch.

Overwatch juga akan mengadakan event Starwatch: Galactic Rescue pada 9 Mei Ini. Para pemain akan bertempur sesama mereka di dalam suatu mod 4v4. Pemain perlu melengkapkan beberapa cabaran untuk mendapatkan hadiah percuma.

Overwatch 2 dibangun dan diterbitkan oleh Blizzard Entertainment. Permainan ini tersedia di paltform PC, PlayStation 4, PlayStation 5, Xbox One, Xbox Series X/S dan Nintendo Switch


Pelakon Suara Ada Wong Buka Mulut Mengenai Kecaman Terhadapnya

Baru-baru ini, Lily Gao yang merupakan pelakon suara bagi watak Ada Wong dalam permainan Resident Evil 4 telah membuka mulut mengenai kecaman yang diterimanya.

Kontroversi ini bermula apabila peminat Resident Evil menerima berita bahawa Lily Gao akan menggantikan Jolene Andersen sebagai pelakon suara bagi watak Ada Wong. Kebanyakan peminat tidak menerima berita ini dengan baik walaupun pelakon tersebut adalah seorang berbangsa China-Amerika.

Akibat penggantian tersebut, ramai peminat bertindak menyerang dan memberikan kritikan terhadap Lily Gao sehingga pelakon tersebut bertindak mamadam hampir kesemua hantaran di Instagram.

Menerusi hantaran baru di Instagram pelakon terbabit, pelakon tersebut sudah menjangkakan kritikan tersebut dan memberi sokongan yang terhadap pelakon yang perlu mencerminkan bangsa dan budaya watak yang mereka pegang.

Selain Claire Redfield dan Jill Valentine, Ada Wong merupakan salah satu watak utama dalam francais Resident Evil dan semestinya akan ada banyak komen kerana watak ini mempunyai penyokong tersendiri.

Resident Evil 4 kini tersedia di platform PC, PlayStation 4, PlayStation 5 dan Xbox Series X/S.


PUBG Mobile Super League (PMSL) Asia Tenggara 2023: Ini Yang Anda Perlu Tahu

Jika korang mengikuti perkembangan permainan ini, korang pasti tahu tentang pertandingan yang diadakan di peringkat Asia Tenggara ini. Buat yang belum tahu, pertandingan ini sudah bermula sejak 22 Mac lalu dan akan berakhir pada 16 April nanti.

Format pertandingan ini memperlihatkan bukan semua pasukan akan melalui peringkat kelayakan. Akan ada pasukan yang kekal di dalam liga manakala baki pasukan lain perlu bertarung untuk mendapat tempat dalam liga.

Sebanyak 15 pasukan yang kekal dalam liga. 5 daripadanya adalah dari Indonesia, 4 dari Malaysia, 3 daripada Thailand, 2 daripada Vietnam dan Filipina mempunyai satu wakil dalam liga ini.

Pasukan yang kekal tersebut adalah:

Bigetron Red Villains (Indonesia)

Persija EVOS (Indonesia)

BOOM Esports (Indonesia)

Alter Ego Ares (Indonesia)

Rex Regum Qeon (Indonesia)

Team Secret (Malaysia)

Yoodo Alliance (Malaysia)

SEM9 (Malaysia)

Geek Slate (Malaysia)

Bacon Time (Thailand)

FaZe Clan (Thailand)

Vampire Esports(Thailand)

Box Gaming(Vietnam)

D’Xavier(Vietnam)

Playbook Esports(Filipina)

Selain penyertaan pasukan yang kekal ini, lima pasukan juga akan merebut tempat dalam liga . Lima pasukan adalah pasukan yang memenangi pertandingan di negara masing-masing yang dinamakan PMPL.

Voin Esports(Indonesia)

Don’t Break Dreams(Malaysia)

HAIL Esports(Thailand)

Shine Like Diamond(Vietnam)

Genesis Esports(Myanmar)

Untuk prize pool, sebanyak $250,000 USD akan dibahagikan untuk pasukan yang menyertai liga ini yang jumlahnya akan berkurang mengikut kedudukan dalam liga. Pasukan terbaik untuk setiap minggu juga akan menerima $1000 USD.


Genshin Impact Dedahkan Dua Artifak Baru Menjelang Update 3.6

Genshin Impact secara rasmi mendedahkan beberapa maklumat mengenai dua artifak yang akan tiba pada update 3.6. Selain artifak ini, dua watak iaitu Baizhu dan Kaveh juga akan hadir.

Artifak adalah bahagian penting dalam “build” setiap watak. Untuk mendapatkan artifak, pemain perlu mencari setiap 'chest' atau peti yang tersebar di seluruh dunia Teyvat.

<oembed url="https://twitter.com/GenshinImpact/status/1644913032122826753" host="twitter">

Version 3.6 "A Parade of Providence" New Artifact Overview

Hello Travelers~! Today, Paimon wants to introduce you to the brand-new equipment that will be appearing in Version 3.6! Come on, let's take a look~#GenshinImpact pic.twitter.com/o0riIJ2ucS
— Genshin Impact (@GenshinImpact) April 9, 2023
</oembed>

Set pertama dipanggil Vourukasha's Glow, yang dibuat untuk disesuaikan dengan gaya permainan Dehya yang muncul pada update 3.5. Hanya Dehya yang sesuai menggunakan set ini kerana kesan ‘passive’ akan memberi kerosakan yang besar apabila watak tersebut menerima kerosakan semasa mereka tiada di tempat pertempuran.

Untuk set kedua pula, ianya dipanggil Nymph's Dream dan hampir kesemua pengguna Hydro dapat menggunakkannya. Ianya dibuat untuk pengguna Hydro yang banyak menggunakan ‘Normal Attacks’ ketika penggiliran. Dikatakan Kamisato Ayato adalah pilihan terbaik untuk set ini.

Genshin Impact kini tersedia di platform PC, PlayStation 4, PlayStation 5, dan mudah alih.


Jangkaan Tarikh Untuk DLC Midnight Suns Yang Bakal Menampilkan Storm

2K Games dan Firaxis selaku penerbit dan pembuat permainan Marvel's Midnight Suns akan mengeluarkan DLC keempat yang masih belum dinamakan. Selain nama yang belum diketahui, tarikh sebenar pengeluaran DLC ini masih menjadi tanda tanya.

<oembed url="https://www.youtube.com/watch?v=JFssCt66mfY" width="200" height="113" host="youtube"></oembed>

Untuk DLC atau dikenali sebagai Season Pass, DLC terbaru  ini akan menampilkan Storm sebagai hero baru. Antara hero yang pernah dikeluarkan untuk DLC sebelum ini adalah Deadpool, Venom dan Morbius.

DLC Deadpool dikeluarkan pada 26 Januari, DLC Venom pada 23 Februari dan DLC Morbius pada 21 Mac. Melihat kepada trend DLC yang keluar sebelum ini, DLC keempat akan keluar pada hujung bulan. Ramalannya, DLC baru akan keluar pada 20 April, 25 April atau 27 April.

Storm merupakan salah satu ahli X-Men yang mempunyai kuasa mutant dengan keupayaan mengawal cuaca seperti angin, kilat dan hujan. Masih menjadi misteri bagaimana watak Storm akan disesuaikan dalam penceritaan Season Pass yang mengisahkan Deadpool, Venom dan Morbius yang melakukan penyelidikan sebab Vampyres menyerang New York.

Marvel’s Midnight Suns kini tersedia untuk platform PC, PS5, and Xbox Series X/S, with PS4, Switch, dan versi Xbox One akan tiba tidak lama lagi.


Super Mario Bros Pecah Rekod Box Office, Kutip $377 Juta USD!

Super Mario Bros mencatat kutipan box office minggu pembukaan paling besar untuk filem animasi dengan kutipan penjualan tiket sebanyak $377 juta dari seluruh dunia.

Filem ini mencatat kutipan sebanyak $204.6 juta untuk tayangan Amerika Syarikat dan $173 juta untuk tayangan dari seluruh dunia. Filem ini menjadi filem paling tinggi mencatat kutipan minggu pembukaan untuk tahun 2023 dengan mengalahkan filem dari francais MCU, Ant-Man and the Wasp: Quantumania.

<oembed url="https://www.youtube.com/watch?v=TnGl01FkMMo" width="200" height="113" host="youtube"></oembed>

Kejayaan tersebut juga menjadikan filem animasi paling tinggi mencatat kutipan untuk sebuah adaptasi permainan video. Kutipan itu juga menewaskan rekod kutipan minggu pembukaan yang dipegang filem Frozen II untuk yang mencatat kutipan sebanyak $358 juta.

Filem ini mengisahkan Mario yang perlu menyelamatkan dunia Mushroom Kingdoms daripada seorang penjahat, Bowser. Filem ini akan dibintangi beberapa pelakon suara, antaranya Chris Pratt, Anya Tayloy-Joy dan Jack Black serta diarahkan oleh Aaron Horvath dan Michael Jelenic.

Super Mario Bros akan ditayangkan di Malaysia pada 20 April Ini.


Genshin Impact Tonjolkan Senjata Dan Watak Baru Untuk Update 3.6

Genshin Impact memberi maklumat mengenai senjata baru kepada peminat untuk update 3.6 yang akan datang. Selain senjata terbaru itu, dua watak baru juga akan tiba iaitu Kaveh dan Baizhu.

Senjata baru itu dinamakan Jadefall's Splendor yang merupakan senjata signature untuk Baizhu. Senjata jenis ‘catalyst’ ini adalah bertaraf lima bintang dan base serangan maksimum sehingga 608. Secondary stat bagi senjata ini adalah 'HP Percentage' dengan nilai maksimum sehingga 49.6%.

<oembed url="https://twitter.com/GenshinImpact/status/1644913028998070273" host="twitter">

Version 3.6 "A Parade of Providence" New Weapon Overview

Hello Travelers~! Today, Paimon wants to introduce you to the brand-new equipment that will be appearing in Version 3.6!

(Examples of the following weapon based on Level 90 and Refinement Rank 1)#GenshinImpact pic.twitter.com/lqnrqAifop
— Genshin Impact (@GenshinImpact) April 9, 2023
</oembed>

Sebahagian peminat merasakan hanya Baizhu dapat menggunakan senjata ini kepada potensi penuh. Baizhu dapat menghasilkan suatu ‘shield’ yang mampu menyerap damage dan memberikan kuasa healing.

Baizhu

Baizhu akan tiba dalam satu banner yang sama dengan watak baru iaitu Kaveh yang bertaraf empat bintang. Selain Baizhu, watak lima bintang yang akan tiba adalah Nahida yang akan bersama dalam satu banner dengan Nilou.

Genshin Impact adalah permainan action role-playing yang dibangunkan dan diterbitkan oleh miHoYo. Permainan kini tersedia di PC, PlayStation 4, PlayStation 5 dan mudah alih.


EA Bangunkan Permainan Baru Selepas Tidak Terikat Dengan FIFA

Selepas tidak bersama dengan badan bola sepak FIFA, EA mengumumkan yang mereka akan membangunkan siri permainan baru iaitu EA Sports FC.

Dengan perjanjian hak perlesenan daripada FIFPRO, EA juga mengumumkan permainan kali ini akan mempunyai pemain, pasukan dan stadium yang sama seperti permainan terdahulu. FIFPRO adalah organisasi yang mewakili pemain bola sepak professional.

Selain itu, ada juga khabar angin mengatakan FC Barcelona akan menyertai EA selepas perjanjian mereka dengan Konami tamat. Ini akan memberikan berita gembira kepada peminat FC Barcelona yang mahu bermain di stadium ikonik mereka, Nou Camp yang sekian lama tidak muncul dalam permainan FIFA.

Stadium Nou Camp

EA akan mendedahkan lebih banyak maklumat mengenai permainan ini pada Julai akan datang. Mereka juga berharap permainan ini akan menjadi platform untuk menghasilkan pengalaman bola sepak yang baru.

Ada satu laporan mengatakan FIFA meminta sejumlah $1 bilion setiap empat tahun daripada EA untuk menggunakan nama ‘FIFA’ menyebabkan EA memilih untuk tidak lagi bergabung dengan FIFA.


Warner Bros. Umum Permainan Harry Potter Baru

Baru-baru ini, Warner Bros. telah mengumumkan suatu permainan Harry Potter yang baru melalui laman Twitter mereka. Judul permainan ini adalah Harry Potter: Quidditch Champions.

<oembed url="https://twitter.com/wbgames/status/1647993345342578691" host="twitter">

Calling all Beaters, Chasers, Keepers, and Seekers! Harry Potter: Quidditch Champions limited playtest signups are live now! Sign up at https://t.co/E9cQekLOzV. #QuidditchChampions pic.twitter.com/AQhKfg4NKD
— Warner Bros. Games (@wbgames) April 17, 2023
</oembed>

Permainan ini dibangunkan oleh Unbroken Studio dan diterbitkan oleh Portkey Games ini akan menjadi permainan dalam talian yang mengetengahkan multiplayer yang kompetitif. Pemain akan dapat bermain sukan yang ikonik ini iaitu Quidditch.

Dalam tweet tersebut juga mempunyai satu link untuk ke laman web yang disediakan khas untuk permainan ini. Dalam laman web ini, korang akan dapat mengetahui serba sedikit maklumat mengenai permainan ini.

<oembed url="https://www.youtube.com/watch?v=sysMusaWsto" width="200" height="113" host="youtube"></oembed>

Warner Bros. juga mendedahkan bahawa pemain boleh membuat pendaftaran untuk melakukan ujian permainan yang terhad. Ujian permainan ini akan akan berlangsung dari 21 April hingga 22 April.

Masih tiada tarikh rasmi bagi keluaran penuh permainan ini. Harry Potter: Quidditch Champions dijangka keluar di platform PC dan konsol.


Permainan RPG Baru, Outerplane Kini Tersedia Di Beberapa Negara

Smilegate telah mengumumkan bahawa permainan RPG mereka iaitu Outerplane telah dikeluarkan pada 18 April 2023 dan kini tersedia di Singapura, Malaysia dan Filipina.

<oembed url="https://twitter.com/outerplane/status/1648114117545426944" host="twitter">

We've officially launched #OUTERPLANE in Singapore, Malaysia, and the Philippines!

Download here:

✨iOS: https://t.co/xAcUtDsibW
✨Android: https://t.co/QeN5DoIKii

Happy adventuring! pic.twitter.com/UCVFUZshxG
— OUTERPLANE (@outerplane) April 18, 2023
</oembed>

Permainan fantasi Outerplane ini dibuat oleh VA Games dan dikeluarkan oleh Smilegate. Permainan ini mengisahkan protagonist yang sebelum ini tinggal di bumi, mendapati dirinya muncul kembali di bumi.

<oembed url="https://www.youtube.com/watch?v=vZax6SoWWyQ" width="200" height="113" host="youtube"></oembed>

Smilgate juga mengumumkan yang mengadakan beberapa acara sebagai sambutan debut permainan ini. Semua pemain yang memuat turun permainan ini akan segera mendapat satu hero taraf 3 bintang. Semakin mereka maju dalam permainan, mereka akan mendapat seorang lagi hero 3 bintang.

Selain itu, suatu penjualan khas juga akan dijalankan untuk menandakan perlancaran permainan ini. Promosi ini akan memberi peluang kepada pemain untuk hanya menggunakan $1 USD dalam satu pembelian tiket terhad.

Outerplane kini tersedia di Singapura, Malaysia dan Filipina di platform Android dan iOS.


Beta Test Untuk Racing Master Dijalankan Di China

Bermula minggu depan iaitu pada 24 April 2023, Racing Master akan melakukan Beta Test di China. Beta test kali ini mungkin akan menjadi yang terakhir sebelum pengeluaran di region ini.

<oembed url="https://www.youtube.com/watch?v=xUG3HuYbaFc" width="200" height="113" host="youtube"></oembed>

Permainan ini akan diterbitkan oleh NetEase. Melalui Discord rasmi NetEase, mereka telah mengeluarkan trailer berserta dengan pengumuman beta testing yang akan dijalankan di China.

Racing Master adalah sebuah permainan perlumbaan kereta yang menampilkan kereta dari jenama yang terkenal seperti Lamborghini, Ferrari, Aston Martin, dan Porshe.

Racing Master telah mempunyai beta test sebanyak tiga fasa selepas diumumkan pada Mac 2021. Fasa kedua dijalankan di Canada pada 20 Oktober 2022 untuk platform Android dan iOS.


Empat Permainan Free-To-Play Yang Bakal Keluar Tahun Ini

Dengan keadaan ekonomi yang agak merunsingkan, orang ramai termasuklah gamer menghadapi masalah untuk membeli 'kemahuan' mereka. Permainan free-to-play sememangnya akan menyelesaikan masalah ini kerana mereka tidak perlu mengeluarkan satu sen pun untuk memuat turun permainan. Kami senaraikan permainan percuma untuk dimuat turun yang boleh korang main nanti.

Blue Protocol

Blue Protocol adalah sebuah permainan yang menggabungkan pertarungan masa sebenar dengan RPG stail anime. Ciri menarik yang ada pada Blue Protocol ini adalah ianya mempunyai visual yang cantik dan pertarungan gempak.

<oembed url="https://www.youtube.com/watch?v=JWZ83y-KfoY" width="200" height="113" host="youtube"></oembed>

Dibangunkan oleh Bandai Namco dan bakal diterbitkan Amazon Games, Bandai Namco menjanjikan kepada pemain untuk menampilkan  dunia yang besar untuk diterokai, permainan multiplayer dan storyline yang lebih detail.

Blue Protocol akan dilancarkan tahun ini di platform PC, PlayStation 5, Xbox Series X/S.

UFL

Bagi peminat permainan bola sepak, korang pasti sudah tidak sabar untuk menantikan kemunculan UFL yang akan menyaingi FIFA dan eFootball.

<oembed url="https://www.youtube.com/watch?v=jWj5iVHBsLY" width="200" height="113" host="youtube"></oembed>

Permainan ini memfokuskan permainan online, sambil mempromosikan projek mereka sebagai ‘fair to play’ dimana permainan ini memfokuskan terhadap kawalan dan bukan penggunaan wang semata-mata. Korang perlu menghabiskan wang yang banyak apabila bermain FIFA dan eFootball. Jadi, peminat bola sepak mengharapkan UFL menjadi alternatif yang terbaik kepada dua permainan bola sepak yang popular itu.

UFL dibangunkan syarikat baru, Strikerz Inc dan akan dilancarkan pada tahun ini. Permainan ini akan dikeluarkan di platform PC, PlayStation 4, PlayStation 5, Xbox One, Xbox Series X/S.

Star Wars: Hunter

Nintendo Switch selalunya tidak mempunyai banyak permainan console-exclusive terutamanya francais besar seperti Star Wars. Permainan ini akan menampilkan banyak watak seperti Rebel War Hero, Wookie Juggernaught, and Bounty Hunter.

<oembed url="https://www.youtube.com/watch?v=QEFsuif0q-s" width="200" height="113" host="youtube"></oembed>

Star Wars Hunter adalah sebuah permainan arena PvP yang menggabungkan third-person shooting dengan pertarungan jarak dekat. Selepas memilih seorang watak pemburu, pemain kemudian akan membentukkan pasukan dengan pemain lain dan akan bertempur dengan musuh/pemain.

Permainan ini dibangunkan Zynga dan dijangka keluar tahun ini. Permainan ini akan dikeluarkan di platform Android, Ios dan Nintendo Switch.

Off The Grid

Off The Grid adalah sebuah permainan battle royale yang mengetengahkan naratif penceritaan di tengah-tengah konflik peperangan. Keunikan yang ditampilkan ini diharapkan untuk menyaingi permainan battle royale lain seperti Fortnite dan PUBG.

<oembed url="https://www.youtube.com/watch?v=eq6iqAgZ_Mk" width="200" height="113" host="youtube"></oembed>

Pengarah bagi District 9 dan Elysium, Neil Blomkamp yang terkenal dengan membangunkan dunia sci-fi akan menjadi chief visionary officer bagi permainan ini.

Permainan akan dibangunkan Gunzilla Games dan akan dikeluarkan di platform PC, PlayStation 5, dan Xbox Series X/S. Masih tiada tarikh rasmi walaupun ianya akan dikeluarkan tahun ini.


Niantic Dan Capcom Umum Monster Hunter Now

Developer bagi permainan Pokemon Go, Niantic dan Capcom mengumumkan permainan baru mereka iaitu Monster Hunter Now. Permainan ini akan dilancarkan pada September ini di platform Android dan iOS.

<oembed url="https://www.youtube.com/watch?v=mwldbQnLKlI" width="200" height="113" host="youtube"></oembed>

Seperti permainan Pokemon Go, permainan ini juga akan menggunakan teknologi augmented-reality (AR). Teknologi AR memberi peluang kepada pemain untuk meneroka dunia sebenar.

Permainan ini membenarkan pemain mengambil peranan sebagai seorang pemburu dengan memburu raksasa di dunia sebenar. Raksasa akan diletakkan sekitar dunia sebenar menggunakan peta permainan.

Pengasas dan CEO Niantic, John Hanke mengatakan permainan akan menjadi pengalaman yang terbaik kepada sesiapa yang berangan-angan untuk melawan raksasa yang epik.

Permainan ini dikeluarkan oleh Niantic dan Capcom. Monster Hunter akan dikeluarkan di platform Android dan iOS dan dilancarkan pada September ini.


Idris Elba dan Adam Pally Bakal Membintangi Siri Spin-Off Knuckles

Senarai pelakon bagi siri spin-off Sonic The Hedgehog iaitu Knuckles kini telah diumumkan. Selain daripada Idris Elba yang menjadi suara untuk watak utama, Adam Pally dan Tika Sumpter akan menjadi pelakon suara bagi watak Wade Whipple dan Maddie Wachowski.

Siri ini akan mengisahkan Knuckles yang bersetuju untuk melatih Wade sebagai protege dan mengajarnya menjadi pahlawan Echidna. Timeline siri ini adalah antara Sonic the Hedgehog 2 dan Sonic the Hedgehog 3 yang akan ditayangkan 20 Disember 2024.

Kid Cudi, Edi Patterson, Juliat Barratt, Scott Mescudi dan Ellie Taylor akan turut membintangi siri ini. Rory McCann yang pernah membintangi Game Of Thrones akan menjadi guest star.

Pengarah episod pilot bagi siri adalah Jeff Fowler yang juga pernah mengarahkan dua filem Sonic the Hedgehog. Bersama Jeff Fowler, John Whittington akan menjadi screeplay bagi siri ini.

Siri Knuckles akan ditayangkan di Paramount+ sekitar tahun ini. Tarikh rasmi tayangan ini masih belum diketahui.


Pre-Register Untuk Undawn Kini Dibuka Di Android Dan iOS

Undawn kini telah membuka pre-register untuk platform Android dan iOS. Permainan yang dihasilkan LightSpeed Studios ini telah dikeluarkan di China sebagai Dawn Awakening bulan lepas.

<oembed url="https://www.youtube.com/watch?v=OuyESeiw7V4" width="200" height="113" host="youtube"></oembed>

Undawn adalah permainan yang menggabungkan PvP dan PvE dimana pemain perlu berusaha untuk meneruskan kehidupan di dunia apocalypse dengan menentang manusia yang dijangkiti virus.

Pemain kini boleh melakukan pre-register untuk permainan ini di Google Play Store dan Apple App Store. Untuk menyambut pembukaan pre-register ini, Undawn mengumumkan akan ada ‘reward campaign’ dan ‘Share Event’ yang akan memberi banyak hadiah yang hebat kepada pemain sebaik permainan ini mula dilancarkan.

<oembed url="https://twitter.com/UndawnGame/status/1647842363719417856" host="twitter">

Explore, Adapt, and Survive!

Pre-register for Undawn now and be one of the first to explore the immersive world. Don't miss out on exclusive rewards and be the first to experience the game when it launches.

Pre-Register here: https://t.co/2cZhkxKI9Y #Undawn #UndawnGame pic.twitter.com/utIovrDH70
— Undawn (@UndawnGame) April 17, 2023
</oembed>

Pemain akan mendapat pelbagai hadiah seperti Silver, Stone, Wood dan Antibody apabila jumlah pre-register permainan ini melepasi 500,000. Acara ‘Share Event’ memberi pemain untuk menggunakan kod untuk menggunakan skin edisi terhad Scarlet R700.

Tarikh keluaran bagi permainan ini masih belum diketahui. Permainan ini akan dilancarkan di platform Android dan iOS.


Sega Mahu Ambil Alih Syarikat Developer Bagi Permainan Angry Bird

Syarikat permainan dari Jepun, Sega telah merancang untuk membeli Rovio Entertainment, syarikat yang berpangkalan di Finland dan bertanggungjawab membuat permainan Angry Birds.

Perjanjian pengambil alihan itu dianggarkan sebanyak 706 juta euro. Lembaga pengarah Rovio menyokong perjanjian terbabit dengan Sega menawarkan sebanyak 9.25 euro bagi setiap share.

Walaupun telah mempunyai beberapa permainan di platform Ios dan Android, Sega mahu mengembangkan lagi pengaruh mereka dalam dunia permainan mudah alih.

Angry Birds adalah permainan pertama untuk mencapai muat turun sebanyak satu billion. Rovio juga menghasilkan dua filem Angry Birds.

Selepas kejayaan membangunkan permainan Angry Birds, Rovio masih belum menghasilkan permainan yang mempunyai kejayaan sama seperti Angry Birds.


Bekas Pengarah Kreatif Halo,  Joseph Staten Sertai Netflix

Bekas pengarah kreatif bagi francais permainan Halo dan Destiny, Joseph Staten telah meninggalkan Microsoft dan akan menyertai Netflix. Staten akan bekerja sebagai pengarah kreatif di Netflix Games dan akan bertanggungjawab membangungkan sebuah permainan AAA terbaru.

Staten mengumumkan perkara tersebut dalam Twitternya, "Jadi hari ini, saya sangat teruja untuk mengumumkan bahawa saya telah menyertai Netflix Games sebagai Pengarah Kreatif untuk permainan multiplatform AAA yang serba baharu dan IP asal. Ayuh!"

<oembed url="https://twitter.com/joestaten/status/1648000079557709824" host="twitter">

So today, I'm thrilled to announce that I've joined @Netflix Games as Creative Director for a brand-new AAA multiplatform game and original IP. Let's go! 2/2
— Joseph Staten (@joestaten) April 17, 2023
</oembed>

Staten meninggalkan Bungie pada tahun 2013 selepas 15 tahun bekerja dengan mereka dan menyertai Microsoft untuk bekerja dengan Xbox Games Studios. Staten menyertai pembangun permainan Halo Infinite iaitu 343 Industries.

Pengambilan Staten sebagai pengarah kreatif menunjukkan Netflix kini serius dalam pembuatan permainan di pelbagai platform selepas mengumumkan 16 permainan dalam pembangunan di bawah nama mereka.

Netflix mula masuk ke dalam dunia permainan pada 2021, dengan memfokuskan permainan mudah alih berdasarkan rancangan Netflix Original seperti Stranger Things.

Kemasukan Netflix dalam dunia pembuatan permainan telah berjaya menarik minat banyak penerbit untuk mengapdatasi rancangan berdasrkan permainan seperti anime Cyberpunk: Edgerunners, The Cuphead Show dan spinoff bagi League of Legends, Arcane.


FIFA Mobile Dedah Plan Terbaru Mereka Untuk Bulan Akan Datang

Electronic Arts (EA) telah mengumumkan yang mereka telah merangka pelbagai plan untuk FIFA Mobile. Plan terbaru ini datang selepas menerima pelbagai kritikan daripada pemain atas sebab beberapa isu.

<oembed url="https://www.youtube.com/watch?v=dPXBPLb7x_c" width="200" height="113" host="youtube"></oembed>

Antara masalah yang dihadapi pemain adalah ‘transfer market’ yang bermasalah dan event TOTY yang berpanjangan. Masalah di transfer market adalah terdapat banyak kad pemain yang tidak dapat dijual kerana harga yang terlampau tinggi.

Selepas mengetahui kekecewaan yang pemain alami, EA mendedahkan rancangan terbaru dalam Twitter dengan membawa pelbagai event dan menaik taraf pengalaman permainan.

<oembed url="https://twitter.com/EAFIFAMOBILE/status/1641515728774782982" host="twitter">

Take a look at what's planned for the next months of #FIFAMobile! 🙌

🌟 Future Stars
⏫ Fantasy
🔁 Flashback
❓ What If
🛡 Division Rivals Refresh, POTM, Heroes

All the details, including Market updates: https://t.co/f2ZTw69xaL pic.twitter.com/a8Nqf5b4ju
— FIFA Mobile (@EAFIFAMOBILE) March 30, 2023
</oembed>

Berhubung dengan isu transfer market terbabit, EA telah melakukan beberapa fix seperti mengurangkan harga minimum bagi kad pemain OVR 80-110 dan menjadikan event UCL terbaru sebagai non-autionable di mana kad pemain tidak dapat dijual.

<oembed url="https://twitter.com/EAFIFAMOBILE/status/1639086168099917824" host="twitter">

Starting soon, the Minimum Prices for 80-110 OVR Players may begin dropping. This is one of the improvements we are rolling out to help the Market. 📈📉

Stay tuned for more info on Market improvements! 👀
— FIFA Mobile (@EAFIFAMOBILE) March 24, 2023
</oembed>

EA juga mengumumkan yang mereka akan menyediakan lebih banyak events supaya pemain sentiasa berminat untuk bermain. Akan ada main event dan secondary event.

Main Event:

UEFA Champions League

Top Secret

Secondary Event:

Future Stars

Fantasy

Heroes

Flashback

What If

Record Breakers

Shape Shifters

Selain itu, EA juga berusaha untuk memperbaharui mod Division Rivals dengan memperkenalkan Challenger Token. Dalam mod Division Rivals ini juga EA berjanji untuk memberi lebih banyak reward selepas perlawanan dan reward selepas promosi ke ranking lebihg tinggi.

Dengan pelbagai rancangan baru oleh EA untuk bulan akan datang, masih tiada maklumat tentang event seperti League Tour, Daily Training dan Icon Journey yang rewardnya agak outdated.

FIFA Mobile dibangunkan dan diterbitkan Electronic Arts (EA). Permainan ini telah tersedia di platform iOS dan Android.


Soft Launch Marvel World Of Heroes Tersedia Di New Zealand

Niantic telah mengumumkan Marvel World of Heroes telah memasuki soft-launch di New Zealand dan didapati di Google Play Store dan Apple App Store. Pengumuman ini adalah selepas Niantic dan Marvel Entertainment mengumumkan untuk bekerjasama membangunkan permainan augmented-reality baru pada September tahun lalu.

<oembed url="https://www.youtube.com/watch?v=ewXXN0S81_Q" width="200" height="113" host="youtube"></oembed>

Niantic bukanlah nama asing dalam pembangunan permainan augmented-reality (AR) kerana mereka pernah membangunkan permainan AR yang paling popular di dunia iaitu Pokemon Go!

Mengenai permainan Marvel World of Heroes ini, pemain akan dapat mereka superhero Marvel seperti kehendak mereka. Pemain perlu menghentikan jenayah untuk menjaga kawasan persekitan menggunakan kuasa yang mereka kumpul. Pemain juga dapat bekerjasama dengan superhero Marvel seperti Spider-Man, Captain America dan Wolverine.

Buat masa ini, permainan ini baru tersedia di negara New Zealand. Bagi pemain dari negara lain, mereka perlu untuk membuat tetapan di Google Play dan Apple App supaya ditetap menjadi negara New Zealand.

Permainan ini dibangunkan Niantic dan diterbitkan Marvel Entertainment. Permainan ini akan tersedia di platform iOS dan Android. Masih tiada tarikh rasmi bagi keluaran permainan ini.


Street Fighter 6 Dedahkan Tarikh Untuk Pre-Download Dan Saiz Fail

Capcom telah mendedahkan beberapa maklumat mengenai permainan fighting terbaru mereka yang akan muncul Jun ini iaitu permainan Street Fighter 6. Antara maklumat yang terdedah adalah tarikh untuk pemain membuat pre-download dan saiz fail yang diperlukan untuk download.

<oembed url="https://www.youtube.com/watch?v=3WdBNkoDTfg" width="200" height="113" host="youtube"></oembed>

Capcom telah memberitahu bahawa mereka akan membawa lebih banyak berita pada showcase yang akan datang. Sebelum pengumuman tersebut, beberapa digital store telah mengeluarkan maklumat mengenai saiz fail dan tarikh untuk pre-download.

PlayStation Store mengeluarkan maklumat bahawa sesiapa yang sudah membuat pre-order digital akan dapat memuat turun permainan 2 hari sebelum tarikh rasmi iaitu 31 Mei ini. Pemain yang menggunakan PC akan dapat membuat pre-download pada 1 Jun ini melalui Steam.

Bagi yang ingin mengetahui saiz fail, kira-kira 50GB diperlukan untuk memuat turun permainan ini di Xbox Series X/S. Bagi platform PC melalui Steam, saiz yang diperlukan adalah sebanyak 60GB manakala masih tiada maklumat saiz permainan ini di platform PlayStation.

Street Fighter 6 akan dilancarkan pada 2 Jun ini di platform PC, PlayStation 4, PlayStation 5 dan Xbox Series X/S.


ASUS Lancarkan Siri ROG Phone 7, Lengkap Dengan Spesifikasi Canggih Untuk Gaming

ASUS telah melancarkan siri telefon pintar gaming terbaru iaitu ASUS ROG Phone 7. Siri ini akan dihadiri dua model, ROG Phone 7 dan ROG Phone 7 Ultimate. Tumpuan utama siri ini adalah reka bentuk yang epik, cip pemprosesan terbaru dan sistem penyejukan.

ASUS ROG Phone 7 hadir dengan paparan AMOLED ,skrin sebesar 6.78 inci dengan HDR10+ dan bateri sebesar 6000 mAh. Menariknya, model ini adalah ianya dipasang cip pemprosesan Qualcomm SM8550-AB Snapdragon 8 Gen 2 dan sistem penyejukan GameCool 7.

Sudah tentu siri ini juga mempunyai kawalan ultrasonik AirTrigger yang memberi pemain lebih banyak kawalan ketika permainan dan merasai pengalaman seperti bermain konsol.

Bagi penggunaan kamera, kedua-dua model ini dilengkapi dengan tiga kamera belakang. Kamera utama 50MP, 13MP ultra-lebar, dan 5MP makro. Kamera depan dilengkapi 32MP.

Untuk peminat di Malaysia yang mahu mengetahui harga, siri ROG Phone 7 akan diumumkan pada 10 Mei ini.


Jadual Dan Pasukan Yang Berjaya Ke Playoffs MPL MY S11

ARTIKEL INI AKAN DIKEMASKINI DARI MASA KE SEMASA.

Regular Season MPL MY Musim Kesebelas baru saja melabuhkan tirainya pada ahad yang lepas. Dengan tamatnya Regular Season ini menandakan hanya 8 pasukan yang akan berjaya ke Playoffs manakala 2 pasukan lagi terpaksa mengucapkan selamat tinggal pada MPL MY S11.

Regular Season MPL MY S11 kali ini banyak kejutan yang berlaku. Dari kemasukan import, kemasukan pasukan baru dan juga kembalinya lagenda MLBB Malaysia ke pentas MPL MY S11.

Bagi korang yang terlepas beberapa update berkenaan MPL MY S11 kali ini, kitorang ada sediakan point penting untuk korang catch up balik MPL MY Musim Kesebelas kali ini.

LAYAK KE PLAYOFFS:

RED ESPORTS

RSG SLATE MY

TEAM LUNATIX

MADNESS ESPORTS

HOMEBOIS

YOODO RED GIANTS

TEAM SMG

TODAK MLBB

TERKELUAR DARI REGULAR SEASON:

TEAM SECRET

TEAM HAQ

JADUAL PLAYOFFS MPL MY S11

PLAY-INS (27 APRIL 2023)

RED ESPORTS VS RSG SLATE MY (12.00PM BO3)

TEAM LUNATIX VS MADNESS ESPORTS (3.00PM BO3)

UPPER BRACKET QUARTER FINALS (27 APRIL 2023)

HOMEBOIS VS  WINNER PLAY-INS MATCH 1 (6.00PM B03)

MPL MY Musim Kesebelas kali ini akan mempertaruhkan prizepool berjumlah USD100,000. Juara bukan sahaja akan membawa pulang piala MPL MY S11, mereka juga akan diberikan slot untuk bertanding di MSC 2023 yang akan datang. Untuk MSC 2023 kali ini, slot untuk pasukan Malaysia telah dikurangkan daripada 2 slot kepada 1 slot sahaja.


Acer Perkenalkan Desktop Gaming Terbaru Dengan Processor Terkini

Acer telah membawa berita gembira kepada korang yang mencari desktop gaming yang tampak stylish dan mempunyai processor terkini apabila mereka telah melancarkan dua desktop gaming terbaru iaitu Orion 3000 dan Nitro 50 pada Khamis, 14 April lalu.

Kedua-dua desktop gaming tersebut telah dikemaskini menggunakan 13th Gen Intel yang akan memberikan kelancaran apabila korang melakukan pelbagai kerja seperti bermain permainan, streaming video atau mendengar lagu.

Menyentuh spesifikasi Orion 3000, desktop gaming ini dipasang dengan 13th Gen Intel Core i7, kad grafik NVIDIA GeForce RTX3070, 16GB DDR5 RAM dan 1TB M.2 PCIe SSDs.

Bagi gamers yang lebih kasual, Acer memperkenalkan Nitro 50 yang mempunyai spesifikasi seperti 13th Gen Intel Core i7, NVIDIA GTX 1650, 8GB DDR4 RAM dan 512GB M.2 2280 PCIe SSD.

Kedua-dua desktop gaming ini akan didapati di Acer eStore serta di laman Shopee dan Lazada mereka. Korang boleh dapatkan Nitro 50 sekarang tetapi bagi yang meminati Orion 3000 perlu melakukan preorder terlebih dulu kerana Orion 3000 akan mulai didapati bulan Mei. Pre-order boleh dilakukan sekarang sehingga 30 April ini. Berikut adalah harga bagi kedua-dua desktop ini:

Predator Orion 3000 - RM7999

Acer Nitro 50 - RM5099


Predator Helios 16 Dan Helios 18 Hadir Dengan Kemaskini Terbaru

Baru-baru ini pihak Acer Predator telah mengumumkan yang dua laptop gaming mereka dibawah jenama Acer Predator akan menerima kemaskini terbaru. Kemaskini ini akan membawakan komponen CPU Intel 13th Raptor Lake dan NVIDIA GeForce 4080 / 4070.

Dua gaming laptop yang akan menerima kemaskini ini adalah Acer Predator Helios 16 dan juga Acer Predator Helios 18. Kedua-dua laptop gaming ini akan menampilkan memori DDR5 sehingga 32GB dan juga storan SSD PCle 4.0 sehingga 2TB.

Tak dilupakan yang kedua-dua laptop ini juga mempunyai skrin paparan IPS dengan resolusi WQXGA (2560x1600) dengan refresh rate 240Hz. Pihak Acer mengumumkan yang 2 siri laptop gaming dengan kemaskini terbaru ini akan hadir pada bulan Mei 2023 namun pre-order sudah pun bermula sekarang.

Pre-order telah bermula dari 14 April 2023 sehingga 30 April 2023 melalui Acer e-store dan laman Shopee rasmi mereka. Berikut merupakan harga bagi 4 model Predator Helios 16 dan Predator Helios 18:

Predator Helios 16 (97YG) – RM8999

Predator Helios 16 (97G1) – RM11,999

Predator Helios 18 (99FQ) – RM9999

Predator Helios 18 (936G) – RM12,999


eFootball 2023 Tampilkan Update Season 4 Dengan Pelbagai Feature Baru

eFootball 2023 akhirnya telah memperkenalkan update baru ‘Season 4’ dengan versi 2.5.0. Update ini bertemakan ‘Develop.Design.Define’ juga telah menghadirkan pelbagai feature baru.

<oembed url="https://www.youtube.com/watch?v=hDakeBjklh8" width="200" height="113" host="youtube"></oembed>

Untuk feature yang pertama, permainan ini telah membawa kembali sistem 'Skill Training' yang pernah popular dalam siri PES. Dalam feature ini, semua pemain dalam pasukan korang akan dapat tambahan slot sebanyak lima skill menjadikan nilai maksimum sebanyak 15 berbanding 10 sebelum update ini.

Selain Skill Training, ‘Legacy Transfer’  juga diperkenalkan di mana korang boleh memindahkan 'Experience Points' dan ‘Additional Skills’ dari pemain yang sudah di-trained kepada pemain yang belum di-trained. Bagi korang yang sentiasa tidak mempunyai Training Program yang mencukupi, feature terbaru ini sangat membantu!

Seperti platform konsol dan PC, eFootball 2023 juga menambah feature level bar untuk tahap serangan dan pertahanan ke dalam platform mudah alih. Feature ini membolehkan korang memilih tahap permainan sama ada menyerang atau bertahan ketika perlawanan.

Konami juga memberi pilihan kepada korang untuk menambah jumlah slot pemain sehingga 900. Sebanyak 500,000 GP diperlukan untuk setiap pembelian sebanyak 50 jumlah slot pemain.

eFootball 2023 adalah permainan simulasi bola sepak yang dibuat dan dikeluarkan oleh Konami. Permainan ini boleh dimainkan di PC, PlayStation 4, PlayStation 5, Xbox One, Xbox Series X/S, Android dan iOS.


Suicide Squad: Kill The Justice League Ditangguhkan Sehingga 2024

Rocksteady secara rasmi mengumumkan penangguhan permainan Suicide Squad: Kill the Justice League kepada tarikh baru iaitu 2 Februari 2024. Ianya lambat beberapa bulan daripada tarikh asal keluaran permainan iaitu pada 26 Mei 2023.

Developer tersebut mengumumkan berita tersebut dalam laman Twitter dengan mengatakan, “kami telah membuat keputusan yang diperlukan walaupun sukar, untuk mengambil lebih masa bagi menghasilkan permainan yang berkualiti tinggi.”

<oembed url="https://www.youtube.com/watch?v=KRKZ1ewc9f0" width="200" height="113" host="youtube"></oembed>

Laporan dari Bloomberg pada bulan lepas menyatakan permainan ini sedia untuk ditangguhkan selepas menerima pelbagai kritikan dari peminat dalam sebuah livestream yang dianjurkan PlayStation. Peminat tidak menyukai permainan ini yang memerlukan talian Internet untuk bermain.

Permainan ini adalah action-adventure yang mengisahkan sekumpulan anti-hero dari komik DC, dianggotai Captain Boomerang, Deadshot, Harley Quinn dan King Shark.

<oembed url="https://youtu.be/2EVFYstVuVk"></oembed>

Suicide Squad: Kill the Justice League dibuat oleh Rocksteady Studios dan dikeluarkan Warner Bros. Games. Permainan ini akan dikeluarkan 2 Februari 2024 di platform PlayStation 5, Xbox Series X/S dan PC melalui Steam.


Kerap Kali Buat Lawak Rasis, Seorang Influencer 'Dibuang' Ubisoft

Seorang streamer bernama Thaqil yang juga pemain Rainbow Six Siege telah dibuang oleh Ubisoft selepas beberapa kali melakukan gurauan berbaur rasis di TikTok.

Thaqil dikatakan melakukan beberapa lawak menggunakan seorang watak permainan yang berkulit hitam, Castle. Dalam suatu video di TikTok yang telah dipadam, Thaqil membuat satu cabaran Kiss-Marry-Avoid dan memilih ‘Avoid’ untuk watak Castle. Dia mengaku memilih untuk ‘avoid’ Castle kerana Castle adalah berkulit hitam.

Castle

Dalam video lain, Thaqil juga dilihat memakan pisang ketika Castle muncul semasa dia bermain filter di TikTok. Dia juga pernah menyebut Castle ketika bermain cabaran TikTok yang dia perlu namakan seorang watak yang namanya bermula huruf N.

Thaqil telah mengeluarkan permohonan maaf berhubung isu tersebut dengan menyatakan dia tidak mempromosikan perkauman dan memohon maaf terhadap sesiapa yang sensitif dengan lawaknya.

Selepas perbuatannya diketahui Ubisoft, Ubisoft bertindak mengeluarkan kenyataan media bahawa perbuatan Thaqil melanggar ‘Code of Conduct’ syarikat itu. Ubisoft juga menambah bahawa mereka telah membuang Thaqil dari program ‘content creator’ yang dilaksanakan mereka.


Alami Keseronokan Magik Dalam Permainan Baru EA, Immortals Of Aveum

EA telah mendedahkan permainan terbaru mereka iaitu Immortals of Aveum yang akan menjadi permainan first-person magic shooter. Menariknya, permainan ini akan mengetengahkan elemen magik dan bukannya senjata api yang kebiasaannya dalam permainan shooter yang lain.

<oembed url="https://www.youtube.com/watch?v=mNP3ztvNBFI" width="200" height="113" host="youtube"></oembed>

Permainan ini mengisahkan lelaki bernama Jak yang telah direkrut untuk menyertai 'Order of the Immortals'. Dia perlu menguasai kuasa magik untuk menyelesaikan masalah yang menghantui dunia Aveum dan menyelamatkan masa depannya.

Sebelum ini, EA sentiasa dikritik peminat kerana tidak banyak menghasilkan permainan single-player. Akan tetapi, selepas kejayaan pengeluaran Star Wars: Fallen Order dan Dead Space, EA akan mengeluarkan lagi permainan single-player ini.

Dalam trailer tersebut kita dapat lihat tiada senjata digunakan tetapi digantikan dengan magic spells. Efek dari magik ini menghasilkan grafik yang memukau dan berwarna-warni.

Immortals of Aveum dibangunkan oleh Ascendant Studios dan diterbitkan Electronic Arts (EA). Permainan ini akan dilancarkan pada 20 Julai ini di platform PC, PlayStation 5 dan Xbox Series X/S.


Geek Fam Mencari Pemain Untuk Hyper Front

Geek Fam merupakan pasukan esports yang terkenal dengan gelaran johan bagi PMPL MY/SG Musim ke-4. Selain daripada Dota 2 dan PUBG, mereka ingin mencuba nasib dalam permainan mobile Hyper Front pula.

Mereka ingin membentuk pasukan pertama mereka dalam Hyper Front dengan pencarian pemain yang mahir, bijak pandai, berdisiplin dan paling penting mempunyai semangat dalam cita-citanya sebagai pro player.

Bagi pemain Hyper front yang ingin mencuba nasib, penyertaan boleh dibuat melalui hantaran stat profil anda di email mereka iaitu general@geekfam.asia.

Buat masa sekarang, Klon Valorant ini hanya dilancarkan di Android namun menunggu tarikh keluarann rasmi buat iOS di Asia Tenggara.


Team HAQ Membuka Pencarian Gold Laner Baharu

Baru-baru ini, akaun Instagram Team HAQ telah mengemukakan poster pencarian gold laner bagi pasukan MLBB melalui story mereka.

Pasukan MLBB yang terdiri daripada Minn, Mann, Garyy dan Lolla telah bermain dengan Gold Laner Valenz ketika kontrak pinjaman pemain mereka bersama Orang Esports. Namun, pengembalian mereka ke Team HAQ telah meninggalkan ruang kosong bagi posisi gold laner ini.

Mereka telah menyenaraikan ciri-ciri seperti berikut:

1. Pemain harus berumur 18 tahun dan ke atas

2. Pemain adalah sepenuh masa (perlu tinggal dalam Gaming House)

3. Berkemahiran dalam membuat keputusan

4. Mempunyai kemahiran dalam penggunaan Micro & Macro dan Hero Pool yang luas

5. Rank tertinggi paling minimum ialah 2K+ mata

Untuk pemain sekalian yang berminat boleh mendaftar melalui pautan ini.


Liga Realme PUBG: Peringkat Akhir Semakin Hampir

Kolaborasi Realme bersama PUBG telah disambut meriah oleh para pemain PUBG sekalian dari peringkat pusingan sehinggalah separuh akhir yang mendebarkan. Maka, sudah tiba masanya bagi enam pasukan teratas bertanding di peringkat akhir.

Pada 24 Jun 2022 nanti, pasukan ternama seperti Todak, Glazer, Team HAQ, VIP Squad V2, Marlino AllStar dan The Academy akan berlawan untuk memenangi tempat di peringkat Asia Tenggara pula.

Realme telah memberikan ganjaran RM800 kepada enam pasukan teratas ini serta menjanjikan wang tunai sebanyak 2,000 USD dan produk realme seperti GT Series buat pemenangnya akan datang.

Peringkat Akhir Perantauan ini akan dimeriahkan lagi dengan jemputan castor seperti Topcast, Master Ramen, Soloz, J Hunters, Afiq Chii dan Bella Livestream.

Liga realme PUBG peringkat akhir perantauan akan disiar langsung di akaun rasmi realme Malaysia melalui Facebook, Bilibili dan Tiktok dari 24 Jun 2022 sehingga 26 Jun 2022.


Diablo Immortal Ditunda Lagi Sekali

Populariti Diablo Immortal telah menjana Blizzard Entertainment sebanyak 24 million USD sejak keluarannya secara global. Namun, keluarannya di kawasan Pasifik Asia terpaksa ditunda kerana proses pembaikian masalah yang dikesan ketika keluaran pertama.

Blizzard telah menundakan lagi tarikh walaupun asalnya telah dijanjikan pada 22 Jun 2022. Negara-negara seperti Hong Kong, Indonesia, Macao, Malaysia, The Philippines, Singapore, Taiwan, dan Thailand harus menunggu keluarannya pada 7 Julan 2022.

Mereka menerangkan bahawa proses mengemas kini permainan ini adalah demi kemudahan pemain memuat turut dan bermain. Mereka juga ingin mengoptimumkan kelancaran di peranti Android kerana pengguna Exynos mempunyai kesukaran untuk bermain.

Sebagai sagu hati, Blizzard akan menghadiahkan pemain dari Pasifik Asia sebagian Legendary Gear, 100 bahan scrap serta 10 Enchanted Dust semasa mereka mula bermain.


The Bob’s Burgers Bakal Tiba di Streaming Platform

20th Century Studios baru-baru ini mengumumkan bahawa filem animasi The Bob’s Burgers bakal tiba di platform streaming. Animasi ini bakal ditayangkan di HBO Max dan Hulu bermula pada 12 Julai 2022. The Bob’s Burgers sebelum ini telah ditayangkan di pawagam pada 27 May 2022.

<oembed url="https://www.youtube.com/watch?v=hbGXqUumtqg" width="200" height="113" host="youtube"></oembed>

Antara pelakon yang terlibat dalam animasi ini untuk suara latar adalah seperti Kristen Schaal (Louise), H. Jon Benjamin (Bob & Jimmy), John Roberts (Linda), Dan Mintz (Tina), Eugene Mirman (Gene), Larry Murphy (Teddy), Zach Galifianakis (Felix), Kevin Kline (Calvin), dan David Wain (Courtney).

“Sesalur air yang pecah mewujudkan lubang yang besar betul-betul di hadapan kedai Bob's Burgers, menghalang pintu masuk selama-lamanya dan merosakkan rancangan Belchers untuk musim panas yang berjaya. Ketika Bob dan Linda bergelut untuk mengekalkan perniagaan, anak-anak cuba menyelesaikan misteri yang boleh menyelamatkan restoran keluarga mereka. Apabila bahaya semakin memuncak, mereka yang tidak dikenali ini membantu satu sama lain mencari harapan sambil mereka cuba untuk kembali ke kaunter.”

Jika anda ingin menonton filem ini, anda boleh membuat langganan di HBO Max dan Hulu pada 12 Julai ini.


Animasi The Bad Guys Kini Dikeluarkan

Baru-baru ini, telah keluar satu video klip tentang filem animasi The Bad Guys. Filem ini diterbitkan oleh DreamWorks dan mula dilancarkan dalam bentuk 4K, Blu-ray, DVD, dan Digital. Bad Guys merupakan hasil karya Aaron Blabey’s yang pernah menjadi buku terlaris dalam pasaran kanak-kanak.

<oembed url="https://www.youtube.com/watch?v=m8Xt0yXaDPU" width="200" height="113" host="youtube"></oembed>

Bad Guys akhirnya telah diadaptasikan ke dalam bentuk animasi yang diarahkan oleh pengarah Kung Fu

Panda iaitu Pierre Perifel. Animasi ini turut menggunakan suara latar daripada pelakon terkenal seperti Sam Rockwell (Mr. Wolf), Marc Maron (Mr.Snake), Craig Robinson (Mr.Shark), Anthony Ramos (Mr.Piranha), dan Awkwafina (Ms.Tarantula).

“Selepas melakukan rompakan terbesar, penjenayah terkenal Mr. Wolf, Mr. Snake, Mr. Piranha, Mr. Shark and Ms. Tarantula akhirnya ditangkap. Untuk mengelakkan hukuman penjara, kesemua diantara mereka perlu melakukan penipuan yang hebat. Di bawah bimbingan mentor mereka iaitu Profesor Marmalade, kumpulan yang meragukan itu berusaha untuk memperdayakan dunia bahawa mereka sebenarnya adalah orang baik.”

Dapatkan dan tonton filem ini sekarang!


Orange Esports Lepaskan Pemain MLBB Mereka

Pemain MLBB Minn, Mann, Garyy dan Lolla telah kembali semula ke pasukan Team Haq setelah tamatnya kontrak mereka bersama Orang Esports. Akaun rasmi Instagram Orange Esports telahpun mengumumkan pemergian mereka semalam.

Orange Esports telah berlawan sehabis baik di Piala Asia Tenggara (MSC) 2022 dengan kejayaan menewaskan EVOS SG serta perlawanan sengit mereka menentang Smart Omega. Walaupun kalah 2-3, Orange Esports tetap menunjukkan kesungguhan mereka.

Menurut temujanji MyGameOn bersama pengurus Orange Esports iaitu Raz Ellysa Razali atau lebih dikenali sebagai Alice, kontrak ahli Team Haq ini hanyalah untuk empat bulan sahaja. Mereka asalnya bermain bersama Orang Esports untuk MPL musim kesembilan sahaja.

Namun, mereka telah meraih naib johan MPL dan berpeluang untuk turut serta dalam MSC 2022. Oleh itu, kontrak mereka disambung sehingga tamatnya piala tersebut. Tambah beliau juga, Born dan Valenz merupakan pemain asal Orang Esports maka mereka kekal berjuang di bawah mereka.

Bagi MPL MY musim ke-10, Orange Esports mempunyai slot jemputan namun Team Haq perlu melalui pusingan kelayakan. Peminat sekalian boleh nantikan pembukaan pendaftaran MPL MY musim ke-10 tidak lama lagi.


Red Bull Mobile Esports Open Kembali Dengan Siri Kelima

Baru-baru ini, Red Bull telah mengumumkan siri kelima bagi Mobile Esports Open mereka. Terdiri daripada peringkat negara dan peringkat antarabangsa, permainan mobile yang akan terlibat adalah berdasarkan populariti kawasan tersebut.

Berdasarkan siri-siri sebelumnya, PUBG Mobile merupakan permainan mobile yang paling biasa dimain. Selain itu, World Cricket Championship, Hearthstone Battleground dan pelbagai lagi permainan mobile juga menjadi pilihan.

Kejohanan Mobile Esports ini terbuka untuk semua lapisan masyarakat dengan bayaran kemasukan percuma. Wang tunai untuk dimenangi pula akan diumumkan mereka dalam masa yang terdekat.

Siri keempat mempunyai penyertaan pemain daripada 30 negara di kawasan Asia Tenggara, Timur Tengah dan juga Eropah yang bertanding dalam League of Legends, Wild Rift dan PUBG Mobile.

Peringkat kelayakan untuk wakil negara akan dimulakan pada bulan Jun ini. Kalau berminat untuk mendaftar, pemain sekalian boleh lihat halaman mereka untuk menantikan lokasi hentian anda.


SCHiM - Melompat Ke Dalam Bayang-Bayang

Baru-baru ini, Summer Game Fest 2022 telah menyediakan slot untuk Day of the Devs. Day of the Devs ialah satu pameran indie terbaik dalam industri permainan video. Terdapat enam belas permainan video yang telah diumumkan pada Day of the Devs. Tetapi permainan yang menarik perhatian pemain adalah SCHiM.

<oembed url="https://www.youtube.com/watch?v=gyueHGs40gI" width="200" height="113" host="youtube"></oembed>

SCHiM adalah permainan dimana pemain bermain sebagai katak kecil yang diperbuat daripada bayang-bayang. Pemain hanya boleh bergerak dengan melompat masuk dan keluar dari bayang-bayang yang dibentuk oleh persekitaran. Keseronokan datang daripada memikirkan cara yang unik dan berbeza untuk sampai ke destinasi yang pemain inginkan.

Buat masa ini, SCHiM akan dikeluarkan di Steam sahaja. Malangnya, tarikh keluaran permainan ini tidak ditentukan lagi. Tetapi untuk peminat, mereka boleh menambahkan SCHiM kepada senarai wishlist mereka di Steam.


Horizon: Call of the Mountain Bakal Dikeluarkan Di PlayStation VR

Pada awal bulan Januari, Sony telah mengeluarkan trailer teaser untuk permainan VR terbaru mereka Horizon: Call of the Mountain. Baru-baru ini semasa State of Play, Sony telah mengeluarkan trailer yang menunjukkan lebih banyak rakaman untuk permainan video ini.

<oembed url="https://www.youtube.com/watch?v=zxvsl34f_HM" width="200" height="113" host="youtube"></oembed>

Dalam trailer ini, kita boleh melihat bahawa pemain akan dapat merasai pengalaman memanjat dan melompat melalui dunia Horizon dalam VR. Gaya melawan dalam permainan ini juga disesuaikan untuk VR.

Pengeluaran permainan ini adalah sama seperti bagaimana Valve mengeluarkan Half-Life: Alyx. Nampaknya permainan ini akan menjadi permainan benchmark untuk PlayStation. Malangnya, tarikh pengeluaran Horizon: Call of the Mountain tidak didedahkan dalam trailer ini.


Akhirnya Dragon’s Dogma 2 Diumumkan Selepas 10 Tahun

Pada 2012 Capcom telah mengeluarkan permainan video action adventure RPG mereka iaitu Dragon’s Dogma. Sudah sepuluh tahun sejak permainan itu dikeluarkan dan peminat dibiarkan tanpa apa-apa update tentang sekuelnya.

<oembed url="https://www.youtube.com/watch?v=bNJ_87Lyi9Q" width="200" height="113" host="youtube"></oembed>

Baru-baru ini, Dragon’s Dogma telah menyambut ulang tahun kesepuluh mereka. Semasa penyambutan ini, Hideaki Itsuno pengarah Dragon’s Dogma bercakap tentang perjalanannya melalui development permainan ini. Di hujung penyambutan ini, mereka telah menunjukkan sebuah teaser untuk Dragon’s Dogma 2.

Tetapi tidak banyak ditunjuk untuk teaser sekuelnya. Sebaliknya selepas pengumuman teaser ini, tiba-tiba terdapat peningkatan dalam bilangan pemain untuk Dragon’s Dogma: Dark Arisen di Steam. Bilangan pemain telah naik dari seribu ke lebih enam ribu. Harapannya, peminat akan mendapat lebih berita tentang Dragon’s Dogma 2 tidak lama lagi.


Tatsuki Fujimoto Bakal Keluarkan Manga Listen to Futu & Chainsaw Man

Tatsuki Fujimoto adalah salah seorang artis manga terbaik pada generasinya. Beliau terkenal dengan hasil karya yang berjudul Chainsaw Man dan Fire Punch.  Baru-baru ini, terdapat satu laporan yang mengesahkan bahawa beliau sedang menghasilkan satu lagi cerita.

Editor Shihei Lin memberitahu bahawa Fujimoto sedang mengusahakan satu pukulan baharu. Artis itu telah bekerjasama dengan Toda Oto untuk cerita baharu yang akan dikeluarkan pada 4 Julai 2022. Cerita tersebut bertajuk Listen to Futu dan nampaknya tidak berkaitan dengan mana-mana cerita yang pernah ditulis Fujimoto pada masa lalu.

Seperti yang anda boleh bayangkan, peminat tidak sabar untuk membaca hasil karya Fujimoto. Ini tidaklah mengejutkan memandangkan rekod prestasi Fujimoto.  Artis itu bermula dalam manga dengan menulis satu cerita pada tahun 2011. Hasil karya Fujimoto turut mendapat pujian daripada pembaca di seluruh dunia.  Look Back dan Goodbye Eri ialah beberapa cerita paling inovatif yang pernah menghiasi Shonen Jump+.  Tidak lama lagi, Listen to Futu akan menyertai barisan mereka.

Sudah tentu, peminat juga tidak sabar-sabar untuk Fujimoto memberikan kemas kini tentang Chainsaw Man. Manga itu menutup bahagian pertamanya pada 2020 dan artis mengesahkan bahawa bahagian dua sedang dalam pembikinan. Pada masa ini, anime Chainsaw Man berkemungkinan mengekalkan Fujimoto kerana MAPPA akan mengeluarkan rancangan yang dinanti-nantikan pada musim luruh ini. Jadi, nantikan kemunculan Listen to Futu dan Chainsaw Man tidak lama lagi.


Kisah Ronin Star Wars Disambung Ke Dalam Komik

Kisah Ronin dari Star Wars: Visions diteruskan dalam siri buku komik Star Wars: Visions 1 oleh Marvel Comics. Takashi Okazaki, yang menghasilkan episode Visions "The Duel" telah memperkenalkan Ronin dan dunianya di mana galaksi Star Wars bakal bertemu dengan Jepun feudal. Komik Star Wars: Visions 1 bakal dikeluarkan pada September 2022.

<oembed url="https://www.youtube.com/watch?v=HF6qYmxkAOI" width="200" height="113" host="youtube"></oembed>

Lucasfilm dan Marvel telah mengejutkan peminat pada bulan lepas di Star Wars Celebration Anaheim 2022 dimana mereka mengumumkan bahawa Star Wars: Visions akan datang ke dalam komik kerana Takashi Okazaki akan menulis dan melukis cerita baharu yang menampilkan si Ronin. Menerusi laman web StarWars.com, dapat dilihat beberapa lakaran konsep serta muka hadapan untuk Star Wars: Visions 1.

Bukan hanya Star Wars: Vision sahaja yang dihasilkan ke dalam komik, tapi siri Obi-Wan, Star Wars utama,  Han Solo & Chewbacca, Bounty Hunters, Darth Vader, Doctor Aphra, dan The Mandalorian turut dikeluarkan bersama. Untuk ketahui dengan lebih lanjut, sila ke

www.starwars.com


Free Fire Menggemaskan Logo Untuk Rebrand Akan Datang

Kebelakangan ini, Garena telah memperkenalkan logo baru Free Fire dengan gaya yang lebih moden dan dinamik. Dalam logonya, mereka memastikan penggunaan elemen yang dapat dikenal pasti peminat Free Fire semua iaitu pisaunya yang ikonik.

Free Fire akan di rebrand demi memadani semangat pemain dan memastikan pengalaman permainan yang lancar. Selain daripada logonya, Free fire akan menukarkan font kepada keluarga yang baharu iaitu ‘Garena Free Fire’ atau ‘GFF’.

Grafik baharu yang diinspirasikan oleh logo baru ini akan menjanjikan pemain UI (User Interface) yang mengasyikkan dan meningkatkan pengalaman gameplay. Pemain boleh menampakkan perbezaan visual Free Fire bermula bulan Julai.

Free Fire boleh dimuat turut melalui Apple Store dan Google Play Store.


Fasa Ketiga: Mobile Legends x Star Wars Keluar Julai Ini

Sudah hampir setahun yang lalu fasa pertama kolaborasi ini telah mengeluarkan dua skin hero iaitu Argus 'Darth Vader' dan Cyclops 'Master Yoda'. Pada fasa kedua, mereka telah memberikan kita Alucards 'Obi-Wan Kenobi’ pada December 2021.

Fasa ketiga kolaborasi Mobile Legends dan Star Wars pula telah diumumkan untuk keluar pada bulan hadapan dengan keluaran skin Kimmy ‘Storm Tropper’ dan pelbagai skin legend. Seperti biasa, pemain boleh mendapatnya dengan menukarkan kredit.

Pemain sekalian boleh memenangi tiket percuma untuk menyertai cabutan bertuah dengan melengkapi tugasan ringkas atau pembelian diamond. Sebagai contoh, 30 tiket dapat diperoleh daripada pembelian dan penggunaan 500 diamond sepanjang kolaborasi ini.

Terdapat juga skin seperti Leomord‘s “Inferno Soul” skin, Alpha Epik skin, Claude “Mecha Dragon” skin dan pelbagai lagi untuk dibeli dalam tempoh tertentu. Selain itu terdapat item eksklusif yang juga boleh dibeli ketika kolaborasi ini. Antaranya adalah Recall effect, Elimination effect, special emotes dan lain-lain.


Final Fantasy VII: Ever Crisis Bakal Tiba Di Mobile

Ketika siaran langsung Final Fantasy 7 Sempena Ulang Tahun Tahun ke-25, Capcom telah mengeluarkan trailer baru ‘Ever Crisis’ dan mengumumkan keluaran betanya pada akhir tahun 2022 ini.

Permainan mobile ini merupakan merupakan ringkasan keseluruhan francais daripada Final Fantasy 7, Advent Children, Before Crisis, Crisis Core sehinggalah Dirge of Cerberus. Selain daripada plot cerita, ia juga meringkaskan grafik visual.

<oembed url="https://www.youtube.com/watch?v=G53XnZSzRRU" width="200" height="113" host="youtube"></oembed>

Trailer keluaran baru ini menunjukkan gameplay yang terdiri daripada pelbagai cutscene CG. Terdapat juga babak-babak daripada Crisis Core serta pakaian baru untuk watak kegemaran anda.

Rancangannya, Capcom ingin mengeluarkan permainan ini secara percuma namun mempunyai pembelian dalam aplikasi. Peminat meramal pembelian dalam aplikasi kemungkinan adalah bab-bab terakhir dalam cerita ini seperti yang dilakukan dengan Final Fantasy 15 Edisi Poket.

Siri mobile francais FF7 ini akan dikeluarkan untuk kedua-dua Android dan iOS.


RSG Filipina Sapu Kemenangan Di Grand Final MSC 2022

Baru-baru ini, pasukan Filipina telah mengekalkan takha mereka di kejohanan MSC sebagai ‘Raja SEA’. RSG Filipina telah mengotakan janji mereka kepada peminat untuk memperoleh kemenangan menentang pasukan Indonesia iaitu RRQ Hoshi.

Perlawanan Grand Finals RSG Filipina menentang RRQ Hoshi telah dimenangi pasukan Filipina ini dengan skor 4-0. Sebelum itu, mereka telah merasa kekalahan pertama mereka di tangan RRQ Hoshi di perlawanan separuh akhir Upper Bracket.

Diturunkan ke Lower Bracket tidak mematahkan semangat mereka kerana peluang kedua menentang RRQ Hoshi datang kembali selepas memenangi perlawanan Akhir Lower Bracket.

Pada pusingan pertama, RRQ Hoshi mendahului dengan taktik serangan yang memenuhi kebanyakan objektif dan telah memonopoli Lord demi Lord. Namun, pertahanan RSG yang sekukuh batu memberi peluang bagi mereka untuk menangi Lord terakhir.

Pada masa yang sama, mereka dapat mengacau pertahanan RRQ Hoshi dengan membunuh beberapa pemain lalu dan meruntuhkan pertahanannya lalu memenangi mata pertama mereka.

Pusingan kedua dan ketiga juga berpihak kepada RSG Filipina yang mengukuhkan strategi pertahanan mereka dan mengekalkan disiplin dalam serangan mereka. Namun, serangan agresif RSG Filipina di pusingan keempat telah mengejutkan RRQ Hoshi.

Pertahanan RRQ Hoshi gagal menghadapi serangan strategi baru RSG lalu mereka tumpas sekali lagi. Dengan ini, RSG Filipina telah menyapu kesemua pusingan dengan skor 4-0 dan membawa pulang 300 ribu wang kemenangan.

Kemenangan MSC 2022 ini telah memberi sasaran baru kepada RSG Filipina iaitu kejohanan M4 yang akan berlangsung pada bulan Januari 2023. Tahniah kepada semua pasukan terlibat.


Tarikh M4 World Championship 2022 Diumumkan

Pada tahun 2020, pasukan Bren Esports dari Philippines telah memenangi M2 World Championship 2020 dan membawa pulang wang tunai bernilai US$140,000. Tahun berikutnya, pasukan Blacklist International dari Philippines pula menjadi johan M3 Championship 2021 dan membawa pulang wang tunai sebanyak US$300,000.

<oembed url="https://www.youtube.com/watch?v=nt2yRsw0wys" width="200" height="113" host="youtube"></oembed>

Baru-baru ini, MLBB Southeast Asia Cup 2022 telah berakhir dengan RSG Philippines sebagai johannya yang mana mereka berjaya  membawa pulang wang tunai bernilai US$300,000. Ketika perlancaran Grand Final MSC 2022, pihak Moonton telah mengumumkan tarikh rasmi M4 World Championship 2022.

M4 World Championship 2022 akan diadakan 1 hingga 15 Januari pada tahun 2023. Peminat bertanya-tanya sama ada Philipines akan menakluki satu lagi kejuaraan. Atau adakah negara lain akan mengambil takhta mereka.


Redout 2 - Berlumba Di Angkasa Lepas

Terdapat pelbagai permainan perlumbaan seperti Forza, Dirt dan juga Asphalt. Terdapat juga pelbagai permainan angkasa seperti No Man’s Sky, Dead Space dan juga Starfield. Apa kata kita gabungkan kedua-dua genre ini? Dapatlah Redout 2, sebuah permainan yang dibuat oleh 34BigThings.

<oembed url="https://www.youtube.com/watch?v=9UXaGTg8nZw" width="200" height="113" host="youtube"></oembed>

Redout 2 adalah permainan perlumbaan yang mengambil tempat di angkasa. Gaya rupa aspek utama untuk permainan ini adalah kelajuan. Ia bukan sekadar kelajuan perlumbaan biasa, tetapi kelajuan cahaya. Redout 2 mengandungi kelajuan dan kawalan yang tiada tandingan. Pemain boleh berlumba di 72 trek yang unik.

Bagi mereka yang berminat, Redout 2 sudah boleh di beli untuk platform PlayStation, Xbox dan juga PC. Malangnya untuk pengguna Nintendo Switch, mereka perlu menunggu hingga Julai 2022.


Trailer Gameplay Terbaru Untuk Evil West Amat Mengujakan

Baru-baru ini selepas dekat dua tahun Flying Wild Hog akhirnya mengeluarkan trailer gameplay dan tarikh keluaran untuk permainan terbaru mereka Evil West. Permainan ini adalah dalam genre shooter-fighter western adventure.

<oembed url="https://www.youtube.com/watch?v=0mcuA3MOM7Y" width="200" height="113" host="youtube"></oembed>

Dalam Evil West, pemain bermain sebagai Jesse Rentier yang tugasnya adalah memburu dan membunuh makhluk jahat. Gameplay permainan ini terdiri daripada menembak, menumbuk dan serangan musuh. Serangan-serangan yang ditunjuk dalam trailer gameplay sangat memuaskan. Pemain dilengkapi dengan pelbagai senjata dan alatan yang unik dan kreatif untuk memusnahkan musuh.

Trailer gameplay ini juga menunjukkan banyak alam dan persekitaran yang unik. Evil West akan boleh dibeli dan dimain pada 21 September 2022 di PlayStation, Xbox dan PC. Peminat juga boleh menambahkan Evil West ke wishlist anda atau pre-purchase untuk harga RM129 di Steam.


LEVEL-5 Mengeluarkan Info Terbaru Untuk Inazuma Eleven: Victory Road Of Heroes

Bagi peminat anime Inazuma Eleven, korang mesti teruja dengan berita terbaru tentang permainan baru mereka ini. Dengan tajuk Inazuma Eleven: Victory Road of Heroes, LEVEL-5 yang merupakan developer untuk permainanan video ini telah mendedahkan perkembangan terbaru tentang permainan ini.

Antara yang mereka kongsikan adalah sebuah artwork terbaru yang menunjukkan kemunculan karakter baru yang belum pernah muncul di mana-mana lagi. Butiran tentang dirinya masih lagi dirahsiakan, tetapi apa yang pasti, dia merupakan seorang pemain bola sepak terhandal.

<oembed url="https://www.youtube.com/watch?v=iMvU571uSWc" width="200" height="113" host="youtube"></oembed>

Disebabkan itu, LEVEL-5 telah membuat perubahan besar pada penceritaan terkini bagi melibatkan dirinya. Tetapi hanya artwork dan video tentang sistem permainan sahaja yang telah dikongsikan buat masa ini.

Mereka akan memberitahu lagi info seterusnya seperti kisah baru, sistem game yang lain, karakter, animasi dan lain-lain lagi pada Februari 2023 nanti. Jadi, nantikan pelancaran Inazuma Eleven: Victory Road of Heroes untuk PS4, Switch, iOS dan Android pada 2023 di Jepun.


Playstation Plus Mendedahkan Monthly Games Bulan Januari

Tahun baru sudah dekat! Maknanya banyak benda akan diubah, termasuk juga permainan-permainan video di dalam Playstation Plus.

Berdasarkan Playstation.Blog, Sony telah mendedahkan barisan permainan yang akan ditambah untuk pelanggan Essential pada bulan Januari nanti.

Antaranya ialah permainan Star Wars Jedi: Fallen Order di mana korang akan mengikuti Cal Kestis memulakan pengembaraannya di dalam kisah original Star Wars. Seterusnya pula ialah Fallout 76. Korang akan bermain sebagai seorang Vault Dwellers dalam menerokai tanah terbiar selepas pengeboman 25 tahun yang lalu.

Terakhir sekali ialah Axiom Verge 2. Dalam permainanan video ini korang akan mengembara dunia alternatif seakan bumi di mana dua dunia telah digabungkan dan penuh dengan teknologi tinggi zaman kuno.

Kesemua permainan ini akan mula disediakan pada 3 Januari 2023 dan berakhir pada 6 Februari 2023.


Setelah 3 Tahun Bersama, Rippo Kini Tidak Lagi Bersama Bigetron Esports

Hari Ini kita dikejutkan dengan berita bahawa Rippo yang merupakan pemain Mobile Legends dari Malaysia tidak lagi bermain untuk salah satu pasukan hebat di Indonesia iaitu Bigetron Esports.

Sebelum bermain untuk pasukan gergasi Indonesia itu, Rippo merupakan pemain untuk pasukan Geek Fam dari tahun 2019 sehingga tahun 2020 sebagai Gold Laner. Dia kemudian bersama-sama dengan pasukan Aerowolf Jr sebelum dia berpindah ke Bigetron Alpha sebagai EXP Laner.

Beliau yang terkenal dengan jolokan King of Taunting itu telah membantu pasukan Bigetron Alpha mendapat kedua dalam MPL ID musim ketujuh dan baru-baru ini membantu pasukan tersebut mendapat gelaran juara untuk kejohanan Kohai Championship Mobile Legends: Bang Bang musim kedua apabila berjaya menewaskan pasukan salah satu pasukan yang berjaya ke MPL MY musim kesebelas iaitu ELX Esports.

Buat masa ini tiada maklumat lagi sama ada Rippo atau nama sebenarnya Muhammad Arif Bin Abdul Halim akan terus bermain di liga Indonesia ataupun dia akan buat comeback bermain di liga Malaysia. Mungkin masuk Geek Fam balik?


Didi & Friends The Movie Akan Tiba Februari Tahun Depan

Animasi terkenal di kalangan kanak-kanak kecil, Didi & Friends telah pun mengumumkan animasi mereka yang terbaru, Didi & Friends The Movie!

Mereka sebelum ini sudah pun memberi hint kepada kita dengan memuat naik satu gambar pada tahun 2020 dan selepas dua tahun berlalu, akhirnya mereka kongsikan juga satu video trailer termasuk juga tarikh pelancarannya iaitu pada 23 Februari 2023.

Berdasarkan trailer mereka, movie kali ini kelihatan amat berbeza dari movie mereka sebelum ini, Konsert Hora Horey (2018). Korang boleh lihat grafik pada Didi telah ditambahkan dengan tekstur bulu pada badannya.

Tidak terkecuali juga, latar belakangnya yang ditambahkan dengan beberapa details untuk menghidupkan lagi dunia Didi ini. Walaupun banyak perubahan yang telah dilakukan, mereka masih lagi belum mendedahkan penceritaan untuk movie ini


Marvel Echo Mungkin Hadir Selepas Daredevil: Born Again

Echo pertama kali muncul sebagai watak antagonis di dalam siri Hawkeye pada tahun 2021. Selepas mendapat sambutan yang baik, Marvel telah memutuskan untuk menghasilkan satu siri khas untuk menumpukan penceritaan kepada watak ini.

Mereka telah mengumumkan bahawa siri ini akan ditayangkan di Disney+ pada suku ketiga tahun 2023 tetapi, Marion Dayre, penulis siri ini telah mengatakan baru-baru ini berkemungkinan besar Echo akan ditangguhkan ke tahun 2024 atas sebab penglibatan watak Daredevil.

Pihak Disney dan Marvel ingin penonton menikmati siri Echo bersama dengan siri Daredevil yang terbaru iaitu Daredevil: Born Again. Oleh itu, nantikan lagi berita seterusnya tentang siri ini.


Stranger Things Mungkin Tiba Dengan Siri Spin-Off Anime

Seperti yang diketahui ramai, Stranger Things 4 telah pun tamat ditayangkan di Netflix dan The Duffer Brothers telah pun mengesahkan Musim Ke-5 (musim terakhir Stranger Things) akan mula dijalankan pada awal 2023.

Walaupun begitu, The Duffer Brothers tetap ingin mengembangkan lagi francais ini dengan menghasilkan siri sampingannya pula, sebaik sahaja tamatnya Stranger Things 5. Namun, selepas beberapa bulan pengumuman tersebut, tiada apa-apa berita didedahkan berkaitan dengan perancangan ini (kecuali pada Finn Wolfhard).

Sehinggalah, kini. Info tentang siri sampingan pertama Stranger Things telah pun didedahkan dengan ia akan menjadi satu siri anime dengan tajuk Stranger Things Tokyo.

Mereka mengatakan siri ini sudah pun agak lama dibangunkan dengan menumpukan perhatian kepada dua pasangan kembar yang sukakan permainan video pada tahun 1980 di Tokyo, Jepun. Mereka menambahkan lagi, siri ini akan berdurasi selama 6 jam.


Saksikan Watch Party M4 World Championship Di Homebois Pitstop

Baru-baru ini pihak MPL MY telah mengumumkan acara Watch Party M4 World Championship untuk peminat-peminat Mobile Legends: Bang Bang Di Malaysia. Acara watch party ini akan bermula pada 1 Januari 2023.

Acara ini akan bermula dengan Group Stage sehinggalah Grand Finals nanti iaitu pada 15 Januari 2023 so korang boleh datang ke Homebois Pitstop, Petaling Jaya untuk menyaksikan setiap perlawanan!

Selain Watch Party, acara ini juga akan dihadiri oleh MLBB content creator terkenal di Malaysia seperti Intanserah, xkpenjahat, zeeahmad dan dennislimming pada 7 dan 8 Januari 2023 nanti. Cosplayer-cosplayer MLBB juga akan turut memeriahkan acara ini pada tarikh yang sama.

Acara Watch Party M4 World Championship yang dianjurkan oleh MPL MY ini adalah percuma so korang boleh datang beramai-ramai dengan kawan korang untuk sama-sama bersorak untuk dua pasukan Malaysia iaitu Team HAQ dan Todak yang akan bertanding nanti.

Kalau korang berminat, korang boleh mendaftar nama korang di LINK ini. Korang juga boleh lihat Group Dan Jadual Perlawanan Untuk Pasukan Malaysia di sini.


Mechamato Movie Peroleh RM22,500,000 Dalam Masa Dua Minggu

Monsta, syarikat yang menghasilkan animasi Boboiboy telah menghasilkan animasi terbarunya iaitu Mechamato. Animasi kali ini adalah animasi prekuel bagi Boboiboy dengan menceritakan tentang kisah bapa Boboiboy ketika dia remaja.

Setelah selesainya menayangkan siri Mechamato, syarikat Monsta akhirnya telah melancarkan Mechamato Movie pada 7 Disember lalu selepas beberapa kali ditangguhkan atas penutupan panggung wayang kerana serangan Covid-19 pada tahun 2021.

<oembed url="https://www.youtube.com/watch?v=Q0mT0b1rSzM" width="200" height="113" host="youtube"></oembed>

Filem Mechamato kali ini menceritakan prekuel bagi siri animasinya iaitu sebelum bermulanya pengembaraan Amato dengan MechaBot. Dengan memakan sebanyak RM30 juta, filem ini adalah satu-satunya filem animasi yang paling terbesar di Malaysia.

Dan selepas dua minggu sahaja berlalu, Mechamato Movie berjaya peroleh sebanyak RM22,500,000! Serta berada di 10 teratas di kutipan Box Office dunia. (Berdasarkan perkongsian Nizam Abd Razak di Twitter)

<oembed url="https://twitter.com/nizamabdrazak/status/1604653931291869184?s=20&t=jmt7k-DYhmSt6iIsVW4JpQ" host="twitter">

(1/4) Tiada siapa yang nak buat kerja gila lawan Avatar. Kami sudah jangka Avatar akan mendominasi global box office, termasuk Malaysia. Jika dilihat dari tangkap layar ini, memang semua filem, satu dunia elak Avatar, kecuali filem gila dari Malaysia; Mechamato Movie. pic.twitter.com/MfAyY7F7MM
— MechaNiz Abd Razak MECHAMATO MOVIE 8.12 (@nizamabdrazak) December 19, 2022
</oembed>

Dengan kebolehan animasi ini, Monsta sangat berharap untuk memperoleh kutipan yang sama dengan bajet ketika menghasilkan animasi ini. Oleh itu, sebagai rakyat Malaysia, mari kita sama-sama menyokong animasi tempatan kita di panggung wayang berdekatan.


Steam Mengadakan Winter Sale Sempena Akhir Tahun

Kita sudah pun berada di minggu akhir bagi tahun 2022 dan sempena itu, Steam telah mengambil peluang untuk mengadakan promosi jualan, Winter Sale demi meraikan akhir tahun ini bersama-sama pelanggannya.

Boleh dikatakan hampir kesemua permainan video yang dijual di Steam telah pun dikurangkan harga dengan diskaun bermula sebanyak 20% hingga ke 90%.

Berikut adalah senarai antara permainan video yang dijual Steam:

Persona 5 (30%) = RM176.40

Forza Horizon 5 (35%) = RM129.35

Stardew Valley (40%) = RM18.60

Tales of Arise (60%) = RM75.60

NBA2K23 (65%) = RM66.15

Devil May Cry 5 (67%) = RM40.92

Overcooked! 2 (75%) = RM14.75

Black Desert (90%) = RM1.55

Ini baru sahaja sedikit berbanding yang dijual di

Steam

. Jadi, ambillah peluang sekarang untuk dapatkan permainan yang korang inginkan selama ini sehingga 6 Januari 2023.


NieR: Automata Ver1.1a Anime Akan Tiba Awal Tahun Depan

Tidak lama lagi, tahun baru akan tiba dan sudah semestinya pelbagai anime baru juga akan mula ditayangkan. Salah satunya adalah NieR: Automata Ver1.1a yang akan dilancarkan pada 7 Januari 2023 nanti dalam bentuk siri televisyen.

Berdasarkan trailer yang dikongsikan, anime ini akan diadaptasikan mengikut permainan videonya iaitu NieR: Automata yang dibangunkan oleh PlatinumGames.

<oembed url="https://www.youtube.com/watch?v=HGpskkA7vrw" width="200" height="113" host="youtube"></oembed>

Ia mengisahkan tentang android yang dinamakan 2B menjalankan misi dengan android 9S dalam menuntut semula mesin yang menghasilkan dystopia di dunianya.

Berdasarkan teaser karakter yang dikongsikan di Youtube, kita boleh jangkakan kemunculan karakter seperti A2, Adam & Eve, Pascal dan Commander di dalam anime nanti.


Kumpulan Dan Jadual Lengkap Pasukan Malaysia Di M4 World Championship

Pada 26 Disember 2022 yang lepas, dua pasukan yang mewakili Malaysia iaitu Team HAQ dan juga Todak MLBB telah berangkat ke Jakarta, Indonesia untuk kejohanan Mobile Legends: Bang Bang M4 World Championship.

Send-Off pasukan-pasukan Malaysia ini turut dihadiri oleh YB Adam Adli, Timbalan Menteri Belia dan Sukan.Kejohanan yang bermula pada 1 Januari 2023 nanti akan menampilkan 16 pasukan dari serata dunia bagi merebut prizepool berjumlah USD800,000!

16 pasukan ini telah dibahagikan kepada 4 Group yang mana setiap kumpulan diwakili 4 pasukan. Berikut merupakan senarai Group dan pasukan:

GROUP A

Blacklist International

Burn x Team Flash

Falcon Esports

Incendio Supremacy

GROUP B

Malvinas Gaming

MDH Esports

ONIC Esports

TODAK

GROUP C

ECHO

Occupy Thrones

RRQ Hoshi

RSG Singapore

GROUP D

RRQ Akira

S11 Gaming Argentina

Team HAQ

The Valley

Format untuk Group Stage ini adalah Single Round Robin yang mana setiap match adalah Best of One. Group Stage yang berjalan dari 1 Januari 2023 sehingga 4 Januari 2023 akan memperlihatkan 2 kumpulan teratas akan memulakan Knockout Stage di Upper Bracket manakala 2 kumpulan terbawah di Lower Bracket.

Berikut merupakan jadual perlawanan untuk dua pasukan Malaysia selama 4 hari Group Stage ini berlangsung:

Hari Pertama (Ahad, 1 Januari 2023)

Todak VS Malvinas Gaming (6 Petang GMT +8)

Todak VS ONIC Esports (8 Malam GMT +8)

Hari Kedua (Isnin, 2 Januari 2023)

Team HAQ VS RRQ Akira (8 Malam GMT +8)

Hari Ketiga (Selasa, 3 Januari 2023)

Todak VS MDH Esports (7 Malam GMT +8)

Hari Keempat (Rabu, 4 Januari 2023)

Team HAQ VS S11 Gaming (5 Petang GMT +8)

Team HAQ VS The Valley (7 Petang GMT +8)

Semoga pasukan-pasukan Malaysia berjaya mara ke Upper Bracket dengan selesa!


Dua Champion "Z" Bakal Muncul Di Patch 4.0 Wild Rift Tidak Lama Lagi

Baru-baru ini pihak Riot Games telah mengumumkan patch terbaru mereka iaitu Patch 4.0 yang dikatakan bakal hadir bermula awal tahun depan. Selain dari memperkenalkan beberapa event menarik, mereka juga telah memperkenalkan dua Champion yang bakal hadir pada Patch 4.0 ini.

Dua Champion tersebut adalah Zoe, The Aspect of Twilight dan juga Zeri, The Spark of Zaun.

Zoe merupakan Burst Mage yang sesuai digunakan di Mid Lane dan juga sebagai Support. Dia mempunyai skill seperti mencuri spell musuh, snipe enemy untuk damage dan juga mampu untuk teleport menggunakan portal-nya.

Skill pertamanya iaitu Paddle Star akan melontarkan missile ke arah berlainan dan apabila korang recast balik, missile tersebut akan kembali untuk attack enemy. Lagi jauh jarak missile tersebut dari enemy, lagi tinggi damage yang dorang akan terima.

Untuk skill kedua pula ia dipanggil sebagai Spell Thief. Skill ini membolehkan Zoey untuk mencuri Spell ataupun Enchantment dari musuh. Zoey cuma mampu untuk mencuri satu Spell pada satu-satu masa jadi pemain perlu tahu yang mana patut dorang curi ataupun tinggalkan saja.

Skill ketiganya adalah Sleepy Trouble Bubble yang mana akan melancarkan bubble pada enemy yang mana akan membuatkan enemy tidur selama beberapa saat. Enemy yang terkena damage dari Zoey semasa mereka sedang tidur akan dikenakan double damage.

Ultimate Zoey pula dipanggil sebagai Portal Jump yang mana membolehkan Zoey untuk teleport berdekatan dengan enemy dan kemudiannya teleport kembali ke tempat asalnya.

Champion kedua yang akan dibawa masuk oleh Riot Games adalah Zeri. Zeri merupakan Marksman yang mempunyai pergerakan yang pantas apabila dia menerima Shield. Selain pantas, dia juga mampu untuk dash menembusi dinding untuk melarikan diri ataupun mengejar musuh.

Skill pertama Zeri iaitu Electrocute akan membuatkan menjadi slow apabila terkena tembakan laser-nya. Bagi skill yang kedua pula iaitu Ultrashock Laser pula akan mengeluarkan laser beam yang memberikan damage dan memperlahankan pergerakan musuh yang terkenanya.

Skill ketiganya iaitu Spark Surge pula memberikan peluang untuk Zeri mengejar dan juga melarikan diri dari musuh. Apabila digunakan, Zeri akan dash kedepan dan menaikkan damage seketika. Jika Zeri dash kearah dinding, dia boleh menembusi dinding tersebut untuk melarikan diri ataupun mengejar musuh.

Bagi Ultimate Zeri yang dipanggil sebagai Lightning Carsh pula stack Overcharge bagi setiap enemy yang terkena tembakannya. Semasa dalam Overcharge, Zeri akan menerima penambahan untuk Movement Speed, Attack Speed dan juga bonus damage.


Sah ROG Phone 6 Diablo Immortal Edition Bakal Dijual Di Malaysia

Sebelum ini pihak Republic of Gamers (ROG) telah mengumumkan kerjasama mereka bersama dengan Blizzard Entertainment untuk mengeluarkan ROG Phone 6 edisi Diablo Immortal. Namun semasa pengumuman tersebut, smartphone edisi khas ini cuma dijual di China sahaja.

Namun baru-baru ini pihak ROG telah membawa berita gembira bila mereka mengumumkan yang ROG Phone 6 Diablo Immortal Edition ini bakal dijual di Malaysia!

Bagi korang berminat untuk mendapatkan smartphone edisi istimewa ini, korang boleh dapatkannya dengan harga RM4999 sahaja. Untuk maklumat lanjut, korang boleh baca di artikel Selepas Versi Batman, ROG Perkenalkan ROG Phone 6 Versi Diablo Immortal Edition kitorang.


Kisah Sebenar Verri, Si Burung Putih Pharsa

Kalau korang selalu main ataupun nampak Pharsa dalam game, korang mesti perasan ada burung putih yang ikut pharsa kemana-mana saja.

Kalau korang nak tahu, burung putih ni nama dia Verri dan dia sebenarnya adalah SUAMI kepada Pharsa!

Mengikut lore Mobile Legends, ketika majlis perkahwinan Pharsa sedang berlangsung, Alice telah datang untuk mengganggu majlis perkahwinan dorang.

Ketika Pharsa dengan Alice tengah bergaduh, Alice telah membutakan mata Pharsa. Disebabkan tidak sanggup melihat Pharsa buta, suami dia iaitu Verri telah berubah menjadi burung supaya Pharsa boleh melihat dari mata suaminya.


Permainan Video Point And Click Smile For Me Akan Tiba Di Konsol

Tidak sangka, permainan yang bergenre tunjuk-dan-klik (point-and-click) di PC akan datang ke konsol. Permainan Smile For Me adalah sebuah permainan di mana pemain perlu berinteraksi dengan karakter-karakter NPC (non-playable character) untuk menyelesaikan masalah mereka.

Sambil menolong mereka yang sebenarnya penduduk di tempat bernama Habitat, sedikit demi sedikit rahsia tentang seorang doktor bernama Doctor Habit dibongkarkan. Tetapi, korang kena cepat-cepat habiskan misi nanti sebab ancaman buruk akan mula datang secara perlahan-lahan.

<oembed url="https://www.youtube.com/watch?v=L7LA1gBViyg" width="200" height="113" host="youtube"></oembed>

Dengan pandangan first-person, korang akan diletakkan di sebuah dunia abstrak yang penuh dengan masyarakat pelbagai bentuk dan tekstur. Mereka telah menggabungkan rupa 2D (karakter) dan bentuk 3D (latar belakang) serta beberapa barang dari dunia nyata sebagai satu tarikan yang unik untuk pemain.

Tetapi, jangan terpedaya dengan rupanya yang berwarna-warni sebab dunia Smile For Me bukanlah apa di mata korang. Kalau korang mahu main Smile For Me sekarang, korang boleh muat turun di Steam. Tetapi, untuk konsol seperti PS5, PS4, Xbox Series, Xbox One dan Switch akan tiba musim bunga 2023 nanti.

Bagi PS5, PS4 dan Switch akan juga dikeluarkan dalam bentuk fizikal dan edisi Collector. Dalam pembelian tersebut akan dimasukkan juga barang-barang merchandise Smile For Me seperti kad, sticker, kalender dan lain-lain lagi.


Update Terbaru Teenage Mutant Ninja Turtles: Shredder’s Revenge Kini Tiba

Baru-baru ini Tribute Games, pembangun TMNT Shredder’s Revenge, telah pun melancarkan update terbaru untuk menyeronokkan lagi permainan ini.

Mereka mengatakan yang mereka telah menambahkan satu mod baru, membuka pilihan bagi bahagian grafik dan juga membaiki beberapa bug di dalamnya.

<oembed url="https://www.youtube.com/watch?v=86JYR7bK6RU" width="200" height="113" host="youtube"></oembed>

Mod baru dinamakan Custom Arcade Mode di mana pemain boleh mengubah suai sendiri setting di dalamnya. Sebagai contoh, bar nyawa akan kurang kalau guna Super Attack, bukannya bar Ninja Power seperti sebelumnya.

Boleh dikatakan mod ini akan menaikkan lagi cabaran ataupun memudahkan kemenangan kepada pemain mengikut situasi masing-masing.

Selain itu, Tribute Games juga menambahkan dua filter baru, CRT dan VCR pada bahagian grafik untuk menaikkan lagi perasan nostalgik terhadap permainan arked lamanya iaitu Teenage Mutant Ninja Turtles: Turtles In Time dengan mengubah rupanya seperti pita video lama.

Korang boleh dapatkan sekarang TMNT: Shredder’s Revenge di PS5, PS4, Xbox Series X|S, Xbox One, Switch dan juga PC.


Ulasan Penuh Update Patch 1.8.1.4 Pokemon UNITE Kini Tiba

Baru-baru ini update terbaru untuk permainan video The Pokemon UNITE iaitu update patch 1.8.1.4 telah pun tersedia untuk semua pemain. Dalam update terbaru ini kita dapat melihat beberapa perubahan telah dilakukan terhadap beberapa Pokemon.

Antara patch yang dimasukkan untuk patch 1.8.1.4 ini adalah:

SABLEYE

Confuse Ray: Cooldown untuk skill ini akan ditambah dari 8 saat kepada 10 saat.

DURALUDON

Dragon Tail: Masa diambil untuk "stock one reserve use" ditambah dari 12 saat kepada 14 saat. Manakala masa minimum untuk setiap penggunaan juga akan akan ditambah dari 2 saat kepada 2.5 saat.

Dragon Pulse: Masa cooldown akan ditambah dari 8 saat kepada 9 saat. Damage tambahan juga akan dikurangkan kepada 25%.

Revolving Ruin: Shield effect akan dikurangkan kepada 15% dan effect movement speed kepada musuh yang terkena burning ring juga dikurangkan kepada 20%.

DODRIO

Agility: Masa cooldown ditambahkan dari 10 saat kepada 11 saat manakala movement speed effect dikurangkan kepada 20%.

Jump Kick: Masa cooldown telah dikurangkan dari 7.5 saat kepada 6.5 saat.

AZUMARILL

Water Pulse: Masa cooldown dinaikkan dari 4 saat kepada 5 saat. Manakala damage untuk skill ini juga dikurangkan kepada 10%.

BUZZWOLE

Beast Boost: Muscle Gauge akan bertambah walaupun damage datang dari Wild Pokemon. Masa diambil untuk “stock one reserve use” akan ditambah dari 6 saat kepada 7.5 saat.

CINDERACE

Pyro Ball: Damage dinaikkan kepada 8%

URSHIFU

Liquidation: Masa cooldown dikurangkan dari 12 saat kepada 10 saat. Shield effect juga dinaikkan kepada 20%.

Liquidation+: Masa cooldown dikurangkan dari 10 saat kepada 9 saat. Shield effect juga dinaikkan kepada 20%.


ROG Malaysia Sah Penaja Utama MPL MY Untuk Empat Musim Akan Datang

Baru-baru ini pihak Republic of Gamers (ROG) telah mengumumkan yang mereka bakal menjadi penaja utama untuk MPL MY untuk musim kesebelas sehingga musim keempat belas.

MPL MY Musim Kesebelas bakal berlangsung bermula February 2023 bakal menampilkan pasukan-pasukan terhebat tanah air untuk merebut gelaran juara dan membawa pulang prizepool berjumlah USD100,000.00!


Jung_E - Filem Zaman Futurisik Terbaru Dari Pengarah Train To Busan

Dari minda yang menghasilkan filem Train to Busan, Netflix telah mengumumkan filem terbarunya, Jung_E.  Jung_E merupakan sebuah filem tentang zaman futuristik di Korea Selatan di mana manusia ketika itu berada dalam kesusahan hidup dan terpaksa tinggal di tempat pemulihan bersama-sama.

<oembed url="https://www.youtube.com/watch?v=QQjLp1uvQb8" width="200" height="113" host="youtube"></oembed>

Dan apabila berlakunya satu peperangan, Jung Yi yang merupakan heroin untuk filem ini telah pun tergadai nyawanya dan disebabkan itu juga, Jung Yi telah dijadikan sebagai tikus makmal bagi syarikat Kronoid Lab untuk menguji klon otak manusia rekaan mereka. Mereka menamakan robot tersebut sebagai Jung_E.

Walaupun Kronoid Lab mengatakan projek ini dijalankan demi mengakhirkan peperangan yang berlaku, rancangan mereka gagal apabila Jung_E mula bergerak atas kehendak sendiri. Untuk saksikan pengakhiran ceritanya, nantikan Jung_E pada 20 Januari 2023 di Netflix.


Different Future - DLC Terakhir Stranger Of Paradise: Final Fantasy Origin

Setiap permulaan, mesti ada pengakhirannya seperti kita nampak dengan kisah pengembaraan Jack bersama rakan-rakannya di Stranger of Paradise: Final Fantasy Origin akan ditamatkan apabila DLC terbaru ini dilancarkan.

<oembed url="https://www.youtube.com/watch?v=FWIcJGcppuA" width="200" height="113" host="youtube"></oembed>

DLC kali ini dinamakan Different Future dan ia adalah segmen ketiga dan terakhir dalam permainan ini. Selain daripada perkembangan cerita seterusnya, permainan ini akan menambahkan lagi kelas terbaru iaitu Musketeer class di mana pemain dibenarkan menggunakan pistol buat kali pertamanya sebagai senjata utama mereka.

DLC pertama yang dinamakan Trials of the Dragon King manakala DLC kedua pula dinamakan Wanderer of the Rift sudah pun termasuk dalam Deluxe Edition season pass dan bagi yang sudah melanggan season pass ini, korang juga akan dapat DLC Different Future ini secara percuma.

Berdasarkan trailer yang dikongsikan mereka, pengembaraan Jack bersama rakan-rakannya di DLC Different Future akan bermula pada 27 Januari 2023 nanti. Korang boleh main mana yang sudah tersedia di PS5, PS4, Xbox Series X|S, Xbox One dan PC.


Ciwing Bukan Lagi Pengurus Pasukan Yoodo Red Giant

Yoodo Red Giants Esports mengucapkan selamat tinggal kepada pengurus mereka, Ciwing yang tidak lagi memegang peranan tersebut pada musim hadapan. Beliau hanya sempat bersama Red Giants selama semusim.

Berita ini dimuatkan di laman Instagram rasmi pasukan Gergasi Merah ini bersama dengan sebuah video bertajuk ‘Thank You, Ciwing’.

“Untuk management, aku ucapkan ribuan terima kasih sebab bimbing aku walaupun aku tiada pengalaman,” kata Ciwing dalam video tersebut.

Sebelum menjadi pengurus, Ciwing pernah membimbing RSG Malaysia sebagai jurulatih. Pencapaian terhebatnya ketika menjadi jurulatih adalah membawa RSG menduduki tempat keempat semasa MSC 2021.

Ciwing juga merupakan seorang figura yang banyak mencungkil bakat-bakat baru dalam MLBB.

Selain Ciwing, Yoodo Red Giants juga melepaskan pemain roamer mereka, Eshaa Ohana pada 6 Julai yang lepas. Untuk melihat Transfer News bagi MPL MPL MY S12 yang telah dikemas kini, korang boleh check di artikel INI.


Gaimin Gladiators Pamer Dominasi Dalam Dota 2 Selepas Menang Major Kali Ketiga

Gaimin Gladiators telah dinobatkan sebagai juara bagi kejohanan Dota 2, Bali Major 2023 yang diadakan di Bali Indonesia. Pasukan ini melengkapkan dominasi mereka dalam Dota Pro Circuit 2023 selepas menjadi juara sebanyak tiga kali dalam siri Major.

Gaimin memasuki Grand Final sebagai pasukan pilihan selepas mempamerkan persembahan kukuh sejak dari peringkat awal Upper Bracket.

Pada aksi Grand Final semalam, Gaimin Gladiators menundukkan Team Liquid dengan skor 3-1. Gaimin mendapatkan mata pertama dan Team Liquid kemudian menyamakan kedudukan 1-1 pada game kedua. Walau bagaimanapun, Gaimin berjaya untuk bangkit memenangi dua game seterusnya.

Sebagai juara Bali Major, Gaimin Gladiators membawa pulang hadiah wang tunai sebanyak $200,000 USD dan 650 mata Dota Pro Circuit (DPC). Pasukan ini mempunyai 2140 mata DPC dan layak beraksi untuk The International 12 pada Oktober nanti.

Dengan kemenangan kelima dalam kejohanan Dota 2 sepanjang tahun 2023, Gaimin Gladiators layak bergelar salah satu pasukan terbaik dalam sejarah Dota 2. Selain memenangi Bali Major, Gaimin juga memenangi dua Major lain iaitu Lima Major dan Berlin Major. Mereka juga menjadi juara DreamLeague Season 19 dan DreamLeague Season 20.


Ace Fishing: Crew Boleh Dimuat Turun Pada 20 Julai Ini

Sebuah game buat kaki pancing, Ace Fishing: Crew akan dilancarkan pada 20 Julai ini di peranti Android dan iOS. Pre-register sudah dan pemain yang sudah melakukan proses ini bakal mendapat pelbagai hadiah yang menarik.

Ace Fishing: Crew adalah sekuel kepada Ace Fishing: Wild Catch yang menjadi sensasi dan mencapai 70 juta muat turun. Untuk edisi Crew ini, ia akan menambah lagi feature, kualiti grafik dan jenis permainan.

Sebaik dilancarkan nanti, pemain akan mendapat pelbagai feature menarik dalam game ini. Feature tersebut adalah:

Cara Baru Untuk Bermain: Pemain boleh meng-explore lautan dari pelbagai sudut dan pelbagai kawalan. Untuk bersaing dengan pemain lain, pemain perlu meningkatkan kru dan peralatan menggunakan matawang dalam permainan.

Kandungan Yang Dipertingkatkan: Spesies ikan dan kawasan baru

Sistem Crew Baru: Mengambil kru dan bergantung kepada keistimewaan mereka.

Hadiah Istimewa: Pemain akan mendapat duit dan kru dengan lebih cepat melalui Daily Rewards dan Special Challenge.

Pre-register kini dibuka dan pemain akan memperoleh 3-star Crew Member Acquisition dan Equipment Acquisition Ticket.

Ace Fishing: Crew dibuat oleh Com2uS dan akan dilancarkan pada 20 Julai ini. Pemain kini boleh melakukan pre-register di Google Play Store dan Apple Apple Store.


Homegirls Dinobatkan Juara ULC MY/SG Musim Kedua

Berakhirnya kejohanan Mobile Legends Unipin Ladies Series MY/SG (ULC MY/SG) Musim Kedua pada semalam dan memperlihatkan pasukan Homegirls meraih kejuaraan serta membawa pulang hadiah wang tunai RM2,500.

Pada aksi Grand Final yang berlangsung semalam, Homegirls menewaskan wakil Malaysia yang lain, Team Haq Ladies dengan skor 3-1. Perlawanan diadakan dalam format best-of-five.

Pemain Gold Laner bagi Homegirls, HG.Fafau telah dinobatkan sebagai MVP Final selepas mencatatkan 40 kills dan 11.9 KDA.

Homegirls dan Team Haq Ladies akan mewakili Malaysia dalam kejohanan USC 2023 yang akan diadakan pada lewat September tahun ini.

ULC MY/SG Musim Kedua memperlihatkan pertambahan pasukan daripada 8 pasukan pada musim lepas dengan 16 penyertaan pada musim ini. Hanya satu wakil Singapura, Rekt SG yang menyertai edisi ini.


Geek Fam Tidak Lagi Menggunakan Nama Geek Slate

Organisasi e-sukan, Geek Slate akan menggunakan kembali nama asal mereka iaitu Geek Fam. Perkara ini diumumkan pada 6 Julai lalu di laman Facebook rasmi mereka.

Geek Fam sebelum ini menjalinkan kerjasama dengan Avant Talents dan Avium. Atas kerjasama ini, Geek Fam telah dijenamakan sebagai Geek Slate.

Namun dalam kenyataan media yang dikeluarkan Geek Fam, Avant Talents dan Geek Fam menamatkan kerjasama dengan Avium kerana ia dilihat tidak kukuh dan tidak mencapai nilai dan cita-cita yang diinginkan Geek Fam.

Kesemua pasukan kompetitif yang bernaung di bawah organisasi ini akan menggunakan kembali nama Geek Fam.


Eshaa Ohana Sah Beraksi Bersama Team Lunatix, Tinggalkan Yoodo Red Giants

Eshaa Ohana telah disahkan menyertai Team Lunatix untuk MPL MY  Musim Kedua Belas. Menerusi halaman Facebook rasmi Team Lunatix, mereka mengucapkan selamat datang kepada Eshaa.

Semalam, Yoodo Red Giants Esports telah mengumumkan bahawa pemain roamer, Eshaa Ohana telah dilepaskan. Eshaa hanya sempat beraksi selama satu musim sahaja bersama Red Giants di pentas MPL Malaysia.

Menggunakan nama ELX Esports, Eshaa membantu pasukan ini melepasi peringkat kelayakan MPL MY musim ke-11. Untuk musim MPL MY Ke-11, ELX Esports bertukar nama ke Yoodo Red Giants selepas mendapat penajaan daripada kelab bola sepak, Selangor FC.

Sebelum beraksi dengan Red Giants, Eshaa pernah membantu Team SMG untuk menjuarai MPL MY Musim Kelapan.

Rata-rata peminat mempersoalkan keputusan Yoodo Red Giants melepaskan Eshaa selepas pemain ini berhempas pulas melayakkan pasukan ini ke MPL MY Musim Kesebelas.

Untuk melihat Transfer News bagi MPL MPL MY S12 yang telah dikemas kini, korang boleh check di arttikel INI.


Permainan Video Bleach: Soul Resonance Bakal Hadir Tahun Depan

Game adaptasi anime kini menjadi perhatian kepada para gamers. Terbaru, Bleach: Soul Resonance bakal dilancarkan pada tahun 2024. Permainan fighting RPG ini adalah adaptasi siri manga dan anime kegemaran, Bleach.

Bleach adalah sebuah manga yang dihasilkan Tite Kubo dan mempunyai penceritaan serta ilustrasi yang sangat menarik. Ianya mengisahkan Ichigo Kurosaki yang berkemampuan untuk melihat hantu dan seorang manusia supernatural, Rukia yang mencari roh yang mampu merosakkan hantu dan manusia, Hollow.

Dihasilkan Black Moon Studios, mereka juga mengeluarkan trailer yang memaparkan beberapa babak daripada musim pertama dan arc Soul Society.

<oembed url="https://twitter.com/BleachSRgame/status/1676579491827847171" host="twitter">

The first official trailer of Bleach: Soul Resonance has been released! This is a brand-new 3D sword-fighting action game from BLEACH! Licensed officially by BLEACH. Please stay tuned with us!

■ Follow Us and retweet this post, and we will pick 22 winners at random on 7th Aug… pic.twitter.com/7mXuP803KU
— Bleach: Soul Resonance (@BleachSRgame) July 5, 2023
</oembed>

Game ini mungkin akan menggunakan jalan cerita asal daripada anime. Pemain akan mengawal Ichigo Kurosaki dan mencari senjata Zanpakuto. Pemain boleh menjangkakan pertarungan epik dengan banyak pertempuran menggunakan pedang.

Apa yang mengelirukan adalah platform manakah yang game ini akan keluar. Sebahagian peminat mengatakan game ini akan keluar di mobile manakala ada yang mengatakan keluar di konsol sahaja. Kami menjangkakan ianya akan keluar di PlayStation 5 memandangkan satu giveaway mengandungi hadiah yang dicipta khas untuk PS5. Apa-apa pun, peminat perlu menunggu berita rasmi daripada developer jika mahu tahu kemaskini tentang game ini.


Naraka: Bladepoint Bakal Hadir di PS5 Pada 13 Julai Ini

Setelah sekian lama dilancarkan di platform lain, Naraka: Bladepoint akhirnya akan dikeluarkan di PlayStation 5 pada 13 Julai ini. Pada tarikh ini juga, game ini akan didapati secara percuma dan pemain tidak perlu lagi membayar untuk download game ini.

<oembed url="https://www.youtube.com/watch?v=XIcY7DQ_P6I" width="200" height="113" host="youtube"></oembed>

Naraka: Bladepoint dibuat oleh 24 Entertainment dan dikeluarkan NetEase Games Montreal. Ianya dilancarkan di PC pada Ogos 2021 sebelum dikeluarkan di Xbox Series X/S pada Jun 2022.

Developer juga akan memberi hadiah kepada pemain PlayStation 5. Semua pemain PlayStation 5 akan mendapat satu skin Katana, satu Ryuzan·Frost Reflection, dan dua Immortals Treasures. Untuk member PlayStation Plus, mereka akan mendapat lebih banyak hadiah seperti 5 lagi Treasures, satu Headwear eksklusif dan banyak lagi.

Game battle royale ini akan menambah beberapa feature. Berikut adalah feature yang akan ditambah:

Capture The Spirit Well - Mod PVP 12v12 di mana pemain mesti 'menangkap' beberapa lokasi pada map untuk mendapatkan mata.

Senjata baru ‘Dual Halberds’ - Gabungan ‘spear’ dan ‘dagger’.

Hero baru ‘Tessa’ - Tessa adalah seekor demon musang yang berusia 1000 tahun.

Hadiah kepada pemain lama - Pemain yang membeli game ini akan mendapat ‘gold’ bersamaan dengan edisi yang mereka miliki sekarang.

Acara dan hadiah anniversary.

Lobi 3D - Pemain boleh meneroka sambil menunggu untuk masuk dalam pertempuran.

Faedah XGP: Pemain yang mempunyai akaun Naraka melalui Xbox Game Pass akan dinaik taraf secara automatik daripada Edisi Standard kepada Edisi Deluxe baru yang mengandungi beberapa ganjaran dalam permainan.


Trailer Terbaru Mortal Kombat 1 Tampil Dua Karakter Lama

NetherRealm Studios telah mengeluarkan trailer terbaru untuk game Mortal Kombat 1. Trailer terbaru itu mengesahkan banyak lagi karakter yang akan muncul semasa perlancaran nanti.

<oembed url="https://www.youtube.com/watch?v=nB-VVL_iPFA" width="200" height="113" host="youtube"></oembed>

Menerusi trailer yang dikeluarkan, dua karakter playable dan empat Kameo Fighters akan muncul dalam game ini. Dua karakter playable yang dimaksudkan adalah Smoke dan Rain. Empat Kameo Fighters pula adalah Cyrax, Sektor, Frost dan Scorpion.

Smoke dan Rain pernah membuat kemunculan dalam siri permainan Mortal Kombat ini sebelum ini. Smoke muncul pertama kali semasa Mortal Kombat 2 sebagai 'karakter rahsia'. Rain pula debut pada Ultimate Mortal Kombat 3.

Selain itu, trailer ini juga menunjukkan bagaimana Kameo Fighters dimainkan. Kameo Fighters adalah karakter yang membantu pemain semasa dalam pertarungan.

Mortal Kombat 1 dilancarkan pada 19 September 2023 dan akan dikeluarkan di platform PC, PlayStation 5, Xbox Series X/S dan Nintendo Switch.